Časopis Industrija :: Regionalna investiciona platforma predstavljena na samitu u Londonu\nRegionalna investiciona platforma predstavljena na samitu u Londonu\n03.03.2018 Komentari: 0\nPredsednik Privredne komore Srbije i predsednik Upravnog odbora Komorskog investicionog foruma zapadnobalkanske šestorke Marko Čadež predstavio je u Londonu, na Investicionom samitu Evropske banke za obnovu i razvoj posvećenom Zapadnom Balkanu, on-line regionalnu platformu namenjenu investitorima zainteresovanim za ulaganje u regionu.\nPrvi proizvod zajedničke komore Zapadnog Balkana sa sedištem u Trstu, lansiran je u prisustvu evropskih zvaničnika, predstavnika finansijskih institucija i velikih, međunarodnih kompanija.\nČadež je izlaganjem o poslovnoj zajednici regiona kao pokretačkoj snazi regionalnih integracija, učestvovao na panelu o merama za bolje povezivanje ekonomija i stvaranje zajedničkog tržišta i investicionog prostora Zapadnog Balkana.\n„Cilj investicione platforme, koja je nastala na inicijativu privatnog sektora i uz podršku EBRD-a, jeste da promoviše region kao jedinstvenu destinaciju za ulaganje i poslovanje, prednosti zajedničkog regionalnog tržišta i da poslovnoj zajednici na jednom mestu obezbediti sve informacije potrebne za sagledavanje uslova za privređivanje i donošenje odluke o investiranju“, izjavio je Marko Čadež.\nZahvaljujući ovom portalu, poslovnim ljudima iz regiona i sveta, biće na raspolaganju jedinstvena baza sa svim ključnim makroekonomskim pokazateljima, informacijama o pravnom okviru, tržištu, finansijskim i drugim podsticajima, potencijalnim partnerima i dobavljačima, konkretnim projektima u koje mogu da plasiraju svoj kapital.\nIstovremeno ova platforma, po rečima Čadeža, značajno će doprineti i unapređenju klime za investiranje i poslovanje, jačanju vladavine prava i transparentosti u ekonomijama regiona i tako stvaranju uslova za brži rast i razvoj ekonomija regiona i kompanija pojedinačno.\n„Privrednim komorama, članicama Komorskog investicionog foruma, sadržaj platforme biće veoma koristan alat u kreiranju preporuka donosiocima odluka i kvalitetnih inicijativa za otklanjanje prepreka uspešnijem poslovanju, usaglašavanje regulative, procedura i prakse za efikasnije poslovanje kompanija iz regiona i sveta“, napominje Čadež.\nKomorski investicioni forum tako će, kaže, dodatno doprineti realizaciji Višegodišnjeg akcionog plana za ekonomsko regionalno područje i stvaranju zajedničkog tržišta bez barijera, podsticajnog za poslovanje na Zapadnom Balkanu.


Da Inđija prodiše - Ozonpress :: internet portal\nTag: Inđija, prodiše\nIzvor: Info MiRC\nPrimer koji bi mogao i Čačak da sledi stiže nam iz Inđije. Svakodnevno rešavanje komunalnih problema, ali i bolji uslovi za život u Inđiji uopšte, teme su kojima se više od godinu dana bavi grupa mladih ljudi iz ovog grada.\n– Pričamo o temama koje zanimaju sve, kao što su prljave ulice, nedostatak terena i igrališta za decu. Sa druge strane, smeta nam što se naš novac troši na neke gluposti. Daju se pare da se organizuje festival narodne muzike, a neće da poprave školski teren. Malo po malo, došli smo do toga da smo postali pokret koji podržava veliki broj ljudi – kaže Strahinja Jovanović, jedan od osnivača Inđijative.\n– Građani su donirali novac, mi smo sredili mobilijare i klupe. Bukvalno smo na ulici sakupili oko 50.000 dinara, i rezultati su više nego vidljivi, ljudi sada odlaze u zoološki vrt vikendom više nego ikada– priča Nemanja Masnikosa.\n– Inđija ima dobar Sistem 48, gde preko vibera može da se pošalje slika i opiše problem koji treba da se reši. Međutim, ljudi slabo koriste taj sistem, pa češće prijavljuju nama. Mi ne rešavamo probleme, već ih samo prosleđujemo tom sistemu, i mislim da ljudi polako hvataju korak sa tim i počinju da ga koriste onako kako ga i mi koristimo.\nInđijativci trenutno rade na akciji „Prodiši“, koja bi trebalo da proširi ekološku svest građana.\n– Još pre par meseci smo pozivali građane da svako posadi svoje drvo na lokalitetima koji imaju dozvolu za to. Vremenom se ta akcija proširila na projekat koji ćemo sprovesti na čitavoj opštini, pa ćemo raditi i edukativne radionice u osnovnim školama – najavljuje Aleksandra Popović.\n– Stekla sam utisak da mladi ranije nisu bili mnogo zainteresovani za ono što se oko njih dešava, od kada postoji Inđijativa, oni su se zaniteresovali za sve naše akcije, javljaju se kako bi nam pomogli, naročito kada su u pitanju fizički radovi. Javljaju se i sa idejama i predlozima da poboljšaju život u gradu.


Nezaposlenih je najviše među mladima\nOvo su glavni rezultati istraživanja „Ekonomska uključenost mladih u Srbiji“ sprovedenog u okviru projekta „Mreža omladinskih fondova Zapadnog Balkana i Turske“, koje je predstavila Fondacija Ana i Vlade Divac.\n- Nezaposlenost mladih je 2015. iznosila 34,9 odsto, u odnosu na 42,5 četiri godine ranije - rekao je Mihailo Karović, istraživač javnih politika, predstavljajući ovo istraživanje.\nČetvrtina mladih ljudi je ekonomski isključeno ne rade, ne školuju se, nisu ni na kakvim dodatnim obukama i oni su u najvećem riziku od siromaštva i socijalne isključenosti.\n- Poređenja radi, taj procenat je u Evropskoj uniji duplo niži - objasnila je Jovana Tripunović, vođa projekta „Mreža omladinskih fondova Zapadnog Balkana i Turske“.\nProblem još od 2008.\nProblem nezaposlenosti mladih, podvlači ovo istraživanje, predstavlja goruće pitanje u Srbiji od velike ekonomske krize 2008.godine pa do danas. Prema podacima Republičkog zavoda za statistiku, na kraju 2015. godine stopa nezaposlenih u Srbiji uzrasta od 15 do 29 godina iznosila je 34,9 odsto, što je poražavajuća brojka ali ipak stanje se popravilo u odnosu na par godina ranije.\nTabela aktivnosti mladih u Srbiji\nU Srbiji je krajem 2015. živelo 1.328.800 mladih ljudi.\nBroj mladih od 15 do 29 godina\nOd početka ekonomske krize pa do poslednjih rezultata iz 2015.godine najgora situacija bila je 2011. godine kada je stopa nezaposlenosti mladih uzrasta 15-29 godina iznosila maksimalnih 42,5%, dok je u 2015. godini zabeleženo smanjenje i tada je stopa nezaposlenosti iznosila 34,9 odsto. Međutim, stopa nezaposlenosti mladih i dalje je veća u odnosu na 2008, kada je kriza počela i kada je bila na nivou od 28,6 odsto.\nStopa aktivnosti mladih u procentima\nOvo znači da sve veći broj mladih ili traži posao ili je zaposlen. Posledično i u istoj meri u kojoj se povećala stopa aktivnosti, smanjila se stopa neaktivnosti. Konačno, prema podacima Nacionalne službe za zapošljavanje, u 2016. godini, koja je proglašena „Godinom preduzetništva“, zabeleženo je oko 90 hiljada slučajeva zapošljavanja mladih lica koja su neposredno pre zasnivanja radnog odnosa bila na evidenciji Nacionalne službe za zapošljavanje.


Predsednik opštine Ražanj: Samo uz podršku države Ražanj može izaći iz kruga devastiranih opština\nmarija lekic\t 14.02.2020. 11:53h\nNa predstojećim parlamentarnim izborima SNS i grupa građana iz Ražnja biće koalicioni partneri, a SNS će grupu građana iz ove opštine podržati i na lokalnim izborima, saopšteno je na zajedničkoj konvenciji dve stranke u Domu kulture.\n- To pokazuje da imamo zajedničke interese, da opština Ražanj kao mala očekuje i nadalje podršku Vlade, resornih ministarstva i predsednika države da izađemo iz ove krize u kojoj se cela Srbija nalazi. Pre svega mislim na veliki procenat devastiranosti - precizira Dobrica Stojković, predsednik opštine Ražanj.\nDa je koalicija sa grupom građana iz Ražnja pravi dokaz da za SNS ne postoje mala i velika mesta, mali i veliki ljudi, smatra članica GO SNS i načelnica Nišavskog upravnog okruga Dragana Sotirovski.\n- Odluka Grupe građana da podrži politiku predsednika Vučića na predstojećim izborima, i sve ono na čemu on radi prethodnih godina i kao predsednik države i kao predsednik stranke, pravi je dokaz podrške. Opština Ražanj, kao i svaka druga opština, teško da bilo šta može da uradi sama, bez podrške države. Ovo je još jedan dokaz da i Ražanj i Srbija koračaju u dobrom pravcu, da Ražanj nastavlja da podržava svoje lokalno stanovništvo koje živi na ovoj teritoriji i da istovremeno, s pravom očekuje da i država pomogle ovom kraju - smatra Sotirovski.\nOpština Ražanj ima oko 9.000 stanovnika, većinska su staračka domaćinstva što je i glavni razlog za stvaranje boljih uslova za ostanak mladih. Otvaranje novih pogona malih porodičnih firmi, i veća ulaganja u razvoj poljoprivrede mogla bi biti neka od rešenja za razvoje ove najsevernije opštine Nišavskog upravnog okurga.\nGrupa građana RažanjSNSizbori


Mlađe kategorije Archives - KVK Radnički\nU12 ekipa Radničkog na finalnom turniru\nEkipa Radničkog do 12 godina plasirala se na finalni turnir Kupa Srbije, pošto je na polufinalnom turniru u Obrenovcu osvojila treće mesto. Dečaci trenera Filipa Batinića su najpre poraženi od Partizana (13:5), a onda su prolaz u narednu fazu izborili trijumfom nad domaćim Tentom (11:5). U duelu za drugo mesto odigrali su nerešeno sa novosadskom…\nU17 ekipa Radničkog srebrna u Kupu Srbije, U12 druga u regionu\nEkipa Radničkog do 17 godina (2005. godište i mlađi) osvojila je srebrnu medalju na finalnom turniru Kupa Srbije, odigranom minulog vikenda u Bečeju. Izabranici Nemanje Mladenovića bili su maksimalno uspešni, u Bečeju, savladavši Novobeogradske Vukove (13:11), Bečej (15:14) i Crvenu zvezdu (8:6), ali ih je zlatne medalje koštao jedini poraz u sezoni, od ekipe Banjice,…\nEkipa Radničkog do 17 godina (generacija 2005) plasirala se na završni turnir Kupa Srbije, pošto je na polufinalnom turniru u Novom Sadu zauzela drugo mesto. Momci koje predvodi trener Nemanja Mladenović savladali su Singidunum (14:10) i domaću Vojvodinu (15:7), a jedini poraz pretrpeli su od Banjice (10:4). Tri najbolje ekipe plasirale su se na finalni…\nKadeti Radničkog (2005. godište i mlađi) osvojili su zlato na finalnom turniru Kupa regiona centralne, južne i zapadne Srbije, održanom minulog vikenda u Kragujevcu. Kragujevčani su ubedljivo ostvarili sve četiri pobede, protiv Rasine iz Kruševca (21:11), niškog Naisa (16:10), Save iz Šapca (11:6) i valjevskog Valisa (16:9) i na kraju se zasluženo radovali. Drugo mesto…\nŠestorica vaterpolista Radničkog i dvojica trenera, dala su veliki doprinos osvajanju Svetskog prvenstva za juniore, kao deo reprezentacije Srbije i još jednom pokazali da Kragujevac ne treba da brine za budućnost ovog sporta. Za njih je svečani prijem upriličio gradonačelnik Nikola Dašić, sa članom Gradskog veća za sport, Predragom Stevovićem. Selektor U20 reprezentacije Srbije je…\nJuniorska reprezentacija Srbije koja je u svom sastavu imala čak šestoricu igrača i dvojicu trenera kragujevačkog Radničkog – selektora Srbije Uroša Stevanovića i njegovog pomoćnika Dragana Kozomoru, osvojila je zlato na Svetskom prvenstvu u Pragu. Srbija je u finalu savladala reprezentaciju Italije, rezultatom 10:8, a kao i na celom turniru, predvodili su je upravo igrači…\nJuniorska reprezentacija Srbije (2001) otputovala je u Prag, gde je od 28. avgusta do 5. septembra očekuje Svetsko prvenstvo, a najbrojniji u našem nacionalnom timu su igrači Radničkog. Čak petorica igrača izborila su mesto u startnih 13: Stefan Branković, Marko Radulović, Nemanja Stanojević, Luka Pljevančić i Bogdan Gavrilović, dok je Jovan Tanasijević otputovao kao rezerva….\nVaterpolisti Juga iz Dubrovnika osvojili su Međunarodni memorijalni turnir „Nenad Nena Manojlović“ u Kragujevcu i tako nastavili tradiciju različitih osvajača ove lepe vaterpolo manifestacije za dečake do 14 godina, koja se šesti put odigrala u čast legendarnog srpskog trenera i vaterpoliste koji je preminuo 2014. u 60. godini života. Pandemija koronavirusa smanjila je broj učesnika…\nNakon prošlogodišnjeg neodržavanja zbog pandemije koronavirusa, šesto izdanje Međunarodnog memorijalnog vaterpolo turnira „Nenad Nena Manojlović“, za dečake do 14 godina, svečano će biti otvoreno u nedelju, u Kragujevcu i trajaće do srede. Još uvek aktuelna epidemiološka situacija uticala je i na smanjenje broja ekipa u odnosu na prethodna izdanja, ali imena učesnika potvrđuju da ovaj…


Merkel: Srbija ne ispunjava uslove za status | EurActiv Srbija\nMerkel: Srbija ne ispunjava uslove za status\nNemačka je, posle višenedeljnog nagađanja, stavila do znanja 2. decembra da Srbija nije ispunila uslove za dodeljivanje statusa kandidata na samitu EU 9. decembra. Među članicama Evropske unije ne postoji saglasnost o tome da li Srbiji treba odobriti status kandidata, a za donošenje odluke potreban je konsenzus. Nekoliko članica EU, uključujući Francusku i Italiju, smatra da Srbiji treba odobriti status kandidata i uputiti joj pozitivne signale, s obzirom na napore koje ulaže kako bi rešila otvorena pitanja sa Prištinom. U novoj rundi pregovora Beograda i Prištine, međutim, nisu postignuti konkretni rezultati, ali bi razgovori mogli da se nastave već 2. decembra.\nSavezna kancelarka Angela Merkel rekla je 2. decembra u Bundestagu da "za sada nisu obezbeđene pretpostavke za dodelu statusa kandidata Srbiji". Posle višenedeljnog nagađanja, konzervativna šefica vlada je jasno stavila do znanja da će nemački stav na samitu EU 8. i 9. decembra, kada se bude raspravljalo o daljoj evropskoj integraciji zemalja Zapadnog Balkana, kada je o Srbiji reč, biti negativan.\nOna je naglasila da su "EU i nemačka vlada blagovremeno formulisali svoja očekivanja (prema Srbiji) u formi konkretnih koraka". i da put Srbije u EU vodi samo preko normalizacije odnosa sa Kosovom.\n"Veoma mi je žao što Srbija do sada nije ispunila ova očekivanja u dovoljnoj meri, čime za sada nisu data pretpstavke za dodelu statusa kandidata", rekla je kancelarka.\nDodala je da se "pored toga Srbiji može prebaciti i da je proteklih dana doprinela stvaranju atmosfere u kojoj su nemački vojnici Kfor na severu Kosova vatrenim oružjem napadnuti i povređeni". "To nije prihvatljivo. Naši vojnici tamo veličanstveno obavljaju svoj posao za šta smo im zahvalni", istakla je Angela Merkel.\nIstovremeno je navela da je Nemačka "za evropsku perspektivu svih zemalja Zapadnog Balkana". "Dobrosusedski odnosi i regionalna saradnja su preko kriterijuma iz Kopenhagena deo politike širenja EU. Dugoročno mi želimo da ne samo Srbiju, već i Kosovo uključimo u EU i istovremeno sačuvamo punu sposobnost EU da funkcioniše", rekla je Angela Merkel pred poslanicima Bundestaga.\nBez saglasnosti u EU o Srbiji\nŠefovi diplomatija EU su na sastanku u Briselu 1. decembra ocenili da je ostvaren izvestan pomak u vezi sa stanjem na severu Kosova i u dijalogu Beograda i Prištine, ali da je potrebno učiniti više. Nakon sastanka ministri spoljnih poslova su EU izneli različite stavove o zahtevu Srbije da joj se dodeli status kanidata i ispunjenosti uslova za to. Oni su posebno osudili nasilje na severu Kosova i napade na pripadnike Kfora.\nNovi italijanski ministar inostranih poslova Djulio Terci di Sant'Agata rekao je da je na sastanku bilo "malo ali vrlo jasnih stavova protivljenja da se Srbiji odobri status kandidata", istakavši da takvo mišljenje ne deli Rim. On je napomenuo da je rasprava o Srbiji bila pod utiskom sukoba i "krvavih događaja" na severu Kosova. "Neki misle da vladu Srbije treba ohrabriti, a drugi da treba imati tvrd stav. Italija je za to da se vlada u Beogradu ohrabri", rekao je Terci di Sant'Agata. On je objasnio da bi odbojnim stavom prema vladi Srbije EU "kažnjavala Beograd, a ne one koji su protiv predsednika Srbije Borisa Tadića" i koji su vinovnici nasilja na severu Kosova.\nEvropska komisija je 12. oktobra preporučila dodeljivanje statusa kandidata Srbiji uz očekivanje da Beograd obnovi dijalog sa Prištinom i primeni do sada postignute sporazume u dijalogu.\nŠef nemačke diplomatije Gido Vestervele iz izrazio je zabrinutost Nemačke zbog napada na vojnike Kfora na severu Kosova. Vestervele je uputio "kritiku svakoj političkoj podršci takvom ponašanju", istakavši da je on "uvek podržavao evropsku perspektivu zemalja Zapadnog Balkana". "Ali ovo što se dešavalo proteklih dana jeste sve samo ne produktivno", podvukao je nemački ministar inostranih poslova.\nSličan stav je izneo i austrijski ministar Mihael Špindeleger koji je oštro osudio napade na austrijske, mađarske i nemačke vojnike Kfora na severu Kosova. Špindeleger je rekao da će Beč teško pristati na kandidaturu Srbije ako nasilje ne samo ne bude obustavljeno, već i vinovnici tog nasilja pronađeni i izvedeni pred sud.\nPrema izvorima zasedanja, Velika Britanija je takođe, zahtevajući da se obustavi nasilje i uklone barikade na severu Kosova, zasad uzdržana prema davanju Srbiji mogućnosti da dalje napreduje ka članstvu u EU. London je, međutim, stavio do znanja da snažno podržava dalje proširivanje Unije.\nZa Holandiju je, prema holandskim izvorima, ključno to što je Srbija sprovela reforme i okončala saradnju s Haškim sudom, ali smatra da mora doći i do napretka u dijalogu Beograd-Priština.\nFrancuski ministar inostranih poslova Alen Žipe je izjavio da će Pariz podržati davanje Srbiji statusa kandidata za članstvo u EU, naglasivši da dijalog Beograd-Priština teče uz "obećavajuće pomake". Francuski ministar je predočio da će odobravanje statusa kandidata omogućiti EU "dalji dijalog sa Srbijom i da se ona podstakne da nastavi putem kojim je krenula".\nŠefovi diplomatija Švedske i Luksemburga, Karl Bilt i Žan Aselborn, stavili su do znanja da su za to da se Srbiji odobri status kandidata, imajući u vidu da dijalog s Prištinom ide u dobrom pravcu i da je Beograd pozvao kosovske Srbe da napuste barikade.\nRumunski ministar Teodor Bakonski naglasio je da Rumunija podržava mišljenje Evropske komisije da je Srbija zaslužila da dobije status kandidata za članstvo i ne smatra da to treba dovoditi u vezu s dijalogom Beograd-Priština.\nŠef mađarske diplomatije Janoš Martonji rekao je da će Mađarska podržati kandidaturu za članstvo Srbije u EU, ali da očekuje da srpski parlament blagovremeno 5. decembra usvoji izmene zakona o rehabilitaciji kojima će se ukloniti mogućnosti da bude oštećena mađarska manjina u Srbiji.\nViše zemalja na zasedanju su okvirno stavile do znanja da bi dalji napredak u dijalogu morao dovesti do jednoglasnog stava EU da se Srbiji odobri kandidatura za članstvo.\nBez konkretnih rezultata u dijalogu\nU novoj rundi pregovora Beograda i Prištine, koja je održana 30. novembra i 1. decembra, ostvaren je pomak, ali nije postignut dogovor o administrativnima prelazima i regionalnom predstavljanju Kosova. Iz diplomatskih izvora u Briselu agencija Beta saznaje da se pregovori delegacija Srbije i Kosova nastavljaju 2. decembra posle podne.\nPrema rečima šefa tima Srbije u pregovorima Borislava Stefanovića, izvesnog napretka ima o sertifikatima za prelazak administrativne linije između Kosova i centralne Srbije. Dogovor je da na tim dokumentima - potvrdama za lična dokumenta, nema državnih obeležja.\nStefanović je rekao da prištinska strana, međutim i dalje uporno insistira na državnim simbolima i u slučaju administrativnih prelaza i regionalnog predstavljanja.\nStefanović je rekao da je u novoj rundi pregovora Beograd nastupio s više konkretnih predloga, ali da ih Priština ne prihvata, dok je sefica kosovske delegacije Edita Tahiri rekla da je Kosovo za razliku od Srbije prihvatilo sporazum o integrisanom upravljanju granicom koji je predložila EU Evropska unija.\nOčuvati evropsku perspektivu Zapadnog Balkana\nU Evropskoj uniji se mogu čuti i stavovi da bi negativna odluka u pogledu daljeg proširenja bila pogrešna poruka za Zapadni Balkan i Srbiju. Poslanici Evropskog parlamenta nadležni za odnose sa zemljama Zapadnog Balkana su 1. decembra pozvali članice Evropske unije da podrže preporuke Evropske komisije o približavanju EU zemalja tog regiona, uključujući Srbiju. Izjavu su potpisali specijalni izvestioci Evropskog parlamenta za Srbiju, Hrvatsku, Makedoniju, Bosnu i Hercegovinu i Crnu Goru, članovi delegacija Evropske unije u tim zemljama i drugih tela.\nU tom tekstu piše da "ne bi bilo mudro zamrznuti proces širenja EU pošto bude potpisan sporazum sa Hrvatskom jer bi to podrilo kredibiltet EU i moglo bi da ugrozi stabilnost jugoistočne Evrope". Uvereni da preporuke Evropske komisije o Makedoniji, Crnoj Gori, Srbiji i Kosovom "opravdavaju dalje institucionalne korake", evroposlanici pozivaju EU da "zemljama Zapadnog Balkana pošalje jasnu i snažnu poruku koja je u skladu sa njihovim očekivanjima". "To znači otvaranje pregovora o njihovom članstvu (u EU), davanje statusa kandidata ili otvaranje dijaloga o vizama", piše u izjavi.\nIzvestilac za Srbiju Evropskog parlamenta Jelko Kacin i šef delegacije EU u Srbiji Vensan Dežer ocenili su da je odluka o dodeli statusa kandidata Srbiji od bitnog je značaja za nastavak evropske integracije čitavog regiona. Oni su razgovarali 1. decembra na sastanku radne grupe za Zapadni Balkan Evropskog parlamenta.\nU saopštenju navodi i da je "za očuvanje dinamike regionalnog povezivanja od bitnog značaja da barem jedna država Zapadnog Balkana pregovara o prijemu u EU". "Sada, kada je Hrvatska tik pred ulaskom u EU, Crna Gora mora početi pristupne pregovore i time preuzeti štafetu od Hrvatske", rekao je Kacin na sastanku radne grupe Evropskog parlamenta za Zapadni Balkan.\nŠef beogradskog tima u dijalogu sa Prištinom Borislav Stefanović izjavio je da izjava nemačke kancelarke Angele Merkel znači da u ovom trenutku Srbija ne ispunjava uslove, ali da je, kako je dodao, zato srpska delegacija u Briselu da to upravo uradi i ostvari. Stefanović je istakao da veruje da se može doći do nagodbe u razgovorima s Prištinom.\nOn je rekao da je na predlog srpske delegacije runda dijaloga nastavljena 2. decembra s ciljem da se pokuša da se nađe rešenje za administrativne prelaze i regionalno predstavljanje Kosova.Stefanović je rekao da je optimista vezano za samit EU 9. decembra na kojem se odlučuje o davanju statusa kanidata Srbiji za članstvo u Uniji.\nIzvestilac Evropskog parlamenta za Srbiju Jelko Kacin, reagujući na izjavu nemačke kancelarke Angele Merkel, ocenio je da je izuzetno važno da Srbija dobije status kandidata kako bi u sledećoj fazi ponovila uspeh Crne Gore i počela pregovore. "Nikad ne reci nikad - to je osnovno pravilo u politici i ja se nadam da gospođa Merkel može promeniti svoj stav, ali ga može promeniti samo na osnovu proboja i pravih vesti koje dolaze u poslednjem trenutku", rekao je Kacin za Dojče vele.\nGeneralna sekretarka Evropskog pokreta u Srbiji Maja Bobić izjavila je 2. decembra da je posle negativnog stava nemačke kancelarke Angele Merkel očigledno da Srbija ne može očekivati status kandidata za članstvo u EU do kraja ove godine. "Nadam se da stav Saveta EU ipak neće biti decidno ne, nego da će poruka Saveta biti takva da se ostavljaju otvorena vrata za narednu godinu", rekla je Maja Bobić agenciji Beta.\nBivši ambasador Srbije u Nemačkoj Ognjen Pribićević rekao je 2. decembra da, nakon poslednje izjave nemačke kancelarke Angele Merkel, očekuje da će Savet EU 9. decembra odložiti donošenje odluke o kandidaturi Srbije za EU. Povodom izjave Angele Merkel da Srbija u ovom trenutku ne ispunjava uslove za dobijanje kandidature za EU, Pribićević je agenciji Beta rekao da ta poruka nije neočekivana i da su to stavovi i SAD, Velike Britanije i Francuske.\nOn je objasnio da taj stav podrazumeva da treba da se uklone barikade na severu Kosova, da se omogući regionalno predstavljenje Kosova i integrisano upravljanje carinskim prelazima.\nStručnjak za evropska pitanja Vladimir Todorić ocenio je danas da je izjava nemačke kancelarke Angele Merkel da Srbija nije uspunila uslove za kandidaturu za članstvo u EU u funkciji dodatnog pritiska na Beograd uoči odluke Evropskog saveta 9. decembra.\n"To je pametan politički manevar Nemačke i još nekih zemalja koje žele da dobiju maksimum onoga što Srbija može da da do 9. decembra, jer 10. decembra se na neki način obesmišljavaju i dalji pritisci, a verovatno će to biti i datum obesmišljavanja daljih barikada", rekao je Todorić agenciji Beta.\nLider Liberalno demokratske partije Čedomir Jovanović rekao je danas da je, posle grešaka do kojih je doveo pristup srpskih vlasti pitanju severa Kosova, teško "naći argumentaciju koja bi mogla da ubedi Evropu da Srbija dobije status kandidata". On je ocenio da se politika, koja je Srbiju dovela do gubitka kandidature, mora potpuno napustiti, a ne, kako je naveo, "presvlačiti u nove fraze i traženje alibija".\nLider Srpskog pokreta obnove Vuk Drašković apelovao je 2. decembra na predsednika Srbije Borisa Tadića da preuzme državničku odgovornost i odmah prihvati ono što se od Srbije traži da bi stekla status kandidata za članstvo u Evropskoj uniji.\nDrašković je u pisanoj izjavi naveo da niko u EU ne traži da Srbija prizna nezavisnost Kosova, nego da prihvati stvarnost da 22 članice EU priznaju Kosovo za državu, integrisano upravljanje na svim carinskim prelazima između Srbije i Kosova, garantuje slobodu kretanja i trgovine preko tih prelaza, prihvati učešće Kosova na međunarodnim skupovima.\nKosovski Srbi nisu krivi ako Srbija ne dobije status kandidata, jer se samo bore da i dalje žive u državi Srbiji, izjavio je danas predsednik Opštine Zubin Potok Slaviša Ristić.\n5. decembra 2011: Savet ministara uoči samita EU predložiće odluku o Srbiji\n9. decembra 2011: Evropski savet donosi odluke o narednim koracima evropskih integracija Srbije i Crne Gore


Gorenje DU6115W aspirator cene, pregled cena Srbija za Gorenje aspirator DU6115W\nGorenje DU6115W aspirator cene\nGorenje DU 6115W Tip aspiratora po načinu ugradnje Podugradni, Način upravljanja Mehaničko (Prekidač), Širina 59, Boja Bela, Snaga 80 W, Način rada Odvodni i recirkulirajući, Osvetljenje 1 x 40 W, Buka 62 dB(A), Težina 4.6 kg, Vrsta Podugradni kuhinjski aspirator, Prečnik odvodne cevi 12,5 cm, Maksimalni protok vazduha kod odvodnog načina rada 125 m³/h, Maksimalni protok vazduha pri recirkulaciji 70 m³/h, Dimenzije proizvoda (šxd) 59.8 x 7.7 x 47 cm, Visina aspiratora bez dimnjaka 7,7 cm, Broj motora 1, Broj motora, Broj nivoa ventiliranja... specifikacija\ncena od 5.210,00 do 6.490,00 din | prodavnica (6)\nŠirina 59, 9, kapacitet 173 m3/h, odvodni i recirkulirajući, garancija 60 meseci\ncena od 4.907,00 din\nEPonuda nije internet prodavnica već Vam omogućava da brzo i lako nađete najjeftiniji Gorenje DU6115W, pregledate akcije za Gorenje DU 6115 W u prodaji, prodavnice Beograd, Novi Sad, Niš... Naš cilj je da kupci budu što bolje informisani o ponudi Gorenje DU 6115W na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Gorenje Aspiratori, sve Vam je na jednom mestu. Naši operateri svakodnevno ažuriraju cene za Gorenje DU6115 W ali je potrebno da proverite cenu i dostupnost sa PRODAVCEM, kao i načine isporuke i plaćanja. EPonuda ne može da garantuje potpunu tačnost specifikacije i slika za Gorenje DU6115 W. Pre kupovine, podatke proverite na sajtu PROIZVOĐAČA. Preporučljivo je da ostavite komentar i ocenu za Gorenje DU 6115W.


N1info\t15.11.2017 18:45\nPredsednik Srbije Aleksandar Vučić izjavio je, posle susreta sa visokim predstavnikom Evropske unije za spoljnu politiku i bezbednost Federikom Mogerini, da je od nje dobio snažnu podršku za nastavak evropskog puta zemlje i ubrzanje reformi u različitim sferama društva.\nVučić je novinarima u Briselu rekao da je na sastanku razgovarano o značajnim pitanjima o ispunjavanju važnih kriterijuma i obaveza iz pregovaračkih poglavlja 23 i 24.\n“Razgovarano je o tome koja će nova poglavlja biti otvorena, ali i o onome što je najvažnije - kako ćemo svi zajedno na Zapadnom Balkanu da nastavimo evropski put i ono što je za nas od životnog značaja - međusobnu saradnju, političku, ekonosmkiu i svaku drugu”, istakao je on.\nPrema mišljenju Vučića, trebalo bi da svi u regionu razumeju da "od povratka u prošlost i života u prošlosti gubimo mnogo dragocenog vremena za drugačiju i bolju budućnost".\nOn je dodao da se nada da će Srbija da ubrzano otvara pregovaračka poglavlja, kao i da će moći i mnoga od njih da zatvara. “Ali, nemam nikakvih iluzija da za nas ostaje ključno pitanje da sačuvamo mir i stabilnost, pre svega u Bosni i Hercegovini”, naveo je Vučić.\nKako je naglasio, drugo važno pitanje je i ključno za Srbiju je šta će sa Kosovom, jer se pregovaračko poglavlje 35 "provlači i kroz mnoga druga".\n“To poglavlje neće biti zatvoreno do onog što se ovde naziva normalizacijom odnosa Beograda i Prištine, kako mi kažemo, ili kako oni kažu - Srbije i Kosova. To je težak, pretežak zadatak za jednu glavu, za nekoliko ljudi, u tome mora da učestvuje naš narod, i zato imamo unutrašnji dijalog”, rekao je Vučić.\nIntervju Izetbegovića sadrži mnogo značajnih elemenata\nOdgovarajući na pitanje o izjavi bošnjačkog člana Predsedništva Bosne i Hercegovine o priznanju Kosova, Vučić je ukazao da taj intervju radiju Dojče vele sadrži mnogo značajnih elemenata.\n“Od odnosa Izetbegovića prema Sandžaku ili Raško-polimskoj oblasti, do toga koja su to sredstva kojima će se štititi teritorijalni integritet BiH, dakle, ratna, vojna sredstva. A sa druge strane se izražava lična želja da deo teritorije Srbije pripadne nekom drugom”, naveo je on.\nMediji u Srbiji neće biti proglašavani za strane agente\nUpitan da li Srbija razmišlja da, poput Rusije ili SAD donese zakon kojim neke medije proglašava za "strane agenture", Vučić je odgovorio da Srbija to nije planirala i da "nema potrebe da takve zaključke donosi".\n“Vi znate za staru latinsku poslovicu - što priliči Jupiteru, Bogu, ne priliči volu. To su velike sile, Amerikanci mogu da donesu zakone kakve hoće, kroz njihovo ministarstvo pravde, onda Rusi uzvrate Amerikancima. A mi da bilo šta od toga kažemo, lupali bi nas i po ušima i po glavi”, rekao je on.\nVučić je poručio da nema ništa protiv da se finansiraju svi strani servisi u Srbiji, "ali je važno da ljudi znaju da su to servisi koji rade u interesu nekih drugih zemalja ili nekih privatnika, ili altruista, ili bilo koga, ali je važno da ljudi znaju odakle je novac došao".\nVučić će u Briselu razgovarati i s generalnim sekretarom NATO Jensom Stoltenbergom i obratiti se ambasadorima zemalja članica na sastanku Severnoatlantskog saveta.


„Nevsun“ preporučio akcionarima da ne prodaju akcije – RADIO TELEVIZIJA BOR\nKompanija „Nevsun Risoursiz” saopštila je da je njen Odbor direktora odbio ponudu kompanije “Lundin Majning Korporejšn” za sticanje svih emitovanih akcija kompanije Nevsun po ceni od 4,75 kanadskih dolara po akciji u gotovini. Prema rečima Ijana Pirsa, predsedavajućeg Odbora direktora kompanije Nevsun, ova ponuda u značajnoj meri i suštinski potcenjuje kompaniju Nevsun i ne uspeva da iskaže stratešku vrednost njene imovine.\nOdbor direktora Nevsuna razmatrao je preporuku specijalne komisije nezavisnih direktora i obavio konsultacije sa finansijskim i pravnim savetnicima, na osnovu čega je jednoglasno preporučio akcionarima kompanije da odbiju takozvanu “neprijateljsku” ponudu i ne prodaju svoje akcije. “Nevsun” je takođe saopštio da se vode pregovori sa većim brojem strana u pogledu mogućih rešenja sa većom vrednošću u odnosu na ponudu kompanije “Lundin” i da se očekuju bolje ponude ili druga rešenja koja bi trebalo da utiču na povećanje vrednosti akcija.\n“Projekat Čukaru Peki u Srbiji jedan je od najboljih svetskih fazno-razvojnih projekata za proizvodnju bakra, a rudnik Biša u Eritreji donosi snažan dotok novca potrebnog za poslovanje, uz životni vek rudnika koji je odnedavno produžen. Ta imovina predstavlja izuzetnu dugoročnu vrednost za naše deoničare, zahtevajući i značajnu premijsku cenu od bilo kog subjekta koji namerava da je stekne”, rekao je Ijan Pirs, predsedavajući Odbora direktora kompanije Nevsun Risoursiz.\nTags: akcije, akcionari, cukaru peki, lundin, neprijateljska, nevsun, odbijena, ponuda, rudnik\nPrevious Penzionerske kartice od ponedeljka u Boru, Majdanpeku, Negotinu i Kladovu\nNext Beneficirani radni staž bez umanjenja penzije\nOko 200 kompanija u Timočkoj krajini potražuje radnike


Intel planira proširenje istraživanja i razvoja u Evropi Intel planira proširenje istraživanja i razvoja u Evropi – Personal magazin\nIntel Corporation najavio je otvaranje laboratorije Intel Open Lab u Münchenu. To će biti prvi od dva evropska centra za inovacije osnovan radi podsticanja saradnje između Intela, informatičke industrije i…\nIntel Corporation najavio je otvaranje laboratorije Intel Open Lab u Münchenu. To će biti prvi od dva evropska centra za inovacije osnovan radi podsticanja saradnje između Intela, informatičke industrije i akademskih krugova putem zajedničkih programa za istraživanje i inovacije.\nLaboratorije bi trebalo da omoguće bolju sinergiju istraživanja i inovacija te da je pretvore u komercijalne prilike, ojačaju postojeće kompanije i otvorite prostor za osnivanje novih. Intel Open Lab Munich deo je nedavno predstavljenog projekta Intel Labs Europe (ILE).\nDa bi se razvila evropska ekonomija utemeljena na znanju te povećala njena konkurentnost, važno je poboljšati obrazovanje, istraživanje i inovativnost. Kao tržišni predvodnik na području silicijumske tehnologije, Intel se oslanja na stalne inovacije, koje više nisu ograničene samo na jednu kompaniju, zemlju ili regiju. Jačanje istraživačkih partnerstava sa evropskom informatičkom industrijom i akademskim krugovima poboljšaće i evropsku i Intelovu konkurentnost.\nMnogi sektori koriste informacione i komunikacione tehnologije (ICT) kao temelj za razvoj i implementaciju svojih ideja u komercijalne svrhe. Informaciono-komunikacione inovacije kao što su Internet i sveprisutne bežične mreže oduvek su bile nadahnuće za usluge i proizvode koji menjaju svet, a tu će ulogu zadržati i u budućnosti.\nIzazov leži u činjenici da sledeći inovativni model usluge ili korišćenja utemeljen na tim tehnologijama može doći iz kompanija za koje nikada pre nismo čuli, iz ekonomskih sektora koji još ni ne postoje ili sa mjesta od kojih to najmanje očekujemo.\nSvrha Intel Open Laba u Münchenu je da pridonese otkrivanju i podsticanju razvoja ideja koje se temelje na informaciono-komunikacionim tehnologijama. Bez obzira na to hoće li istraživanje i razvoj koji će se iz tih ideja razviti provoditi Intel Labs Europe ili će se osmisliti istraživački programi u saradnji sa drugim kompanijama i akademskim krugovima, cilj je sa vremenom proširiti istraživanje i razvoj u Evropi.\nIntel planira proširenje istraživanja i razvoja u Evropi was last modified: March 2nd, 2009 by Redakcija\nICTIntelIntel Open Lab


U Bosanskoj Krupi otvaranje izložbe grafika “Otisci multioriginalne BiH” | Krupljani.BA\nU Bosanskoj Krupi otvaranje izložbe grafika “Otisci multioriginalne BiH”\nDjela su nastala na istoimenoj grafičkoj radionici koja je održana u Bosanskoj Krupi u junu prošle godine, u okviru projekta Američke agencije za međunarodni razvoj (USAID) “PRO-Budućnost”, koji je okupio okupio studente likovnih akademija iz Sarajeva, Banja Luke, Mostara, Širokog Brijega, Trebinja te Nastavničkog fakulteta univerziteta “Džemal Bijedić” u Mostaru.\nIzložba je kruna rada i saradnje pet obrazovnih institucija iz raznih krajeva BiH, veće grupe umjetnika i mladih ljudi koji su započeli saradnju u aprilu 2014. na grafičkoj radionici u Počitelju, nakon koje su uslijedile izložbe grafika u Sarajevu, Banja Luci, Mostaru, Trebinju i Širokom Brijegu, da bi intenzivirali saradnju kroz radionicu u Bosanskoj Krupi u junu prošle godine.\nDjela koja su nastala tom prilikom započinju svoj put do publike ovom sarajevskom izložbom, uz namjeru da se predstave i u drugim krajevima BiH.\nGrafičke radionice i izložbe “Otisci multioriginalne BiH” kroz angažirani umjetnički izričaj educiraju, omogućavaju razmjenu iskustva, promoviraju originalnu umjetničku bh. grafiku, naglašavaju autentične vrijednosti BiH – ljude i krajeve, te uopće stvaraju prostor za upoznavanje i povezivanje mladih ljudi iz različitih etničkih grupa i iz različitih sredina.\nProjekt USAID-a “PRO-Budućnost” temelji se na pretpostavci da izgradnja trajnog mira počinje otvaranjem iskrenog dijaloga te razumijevanjem druge strane. Kao takav, projekt nastoji prepoznati mogućnost za povezivanje u svim segmentima našeg društva, uključujući umjetnost, sport, medije, mlade, nevladine organizacije, zvanične strukture vlasti, ranjive kategorije…, saopćeno je iz USAID-a.


Novi termini održavanja BITEF-a, BEMUS-a, Beogradskog džez festivala - Kultura - Dnevni list Danas\nPočetna » Kultura » Novi termini održavanja BITEF-a, BEMUS-a, Beogradskog džez festivala\nIvan Karl, sekretar za kulturu Grada Beograda, o letnjoj pozorišnoj sceni na Tašmajdanu, jesenjim festivalima, radu ustanova kulture u periodu korone...\nPredstave beogradskih teatara publika će imati da priliku da pogleda pre jesenje sezone na stadionu Tašmajdan.\n0Piše: Marija Krtinić 19. maja 2020. 10.55 Izmenjeno: 13.30\nIdeja Sekretarijata za kulturu je, kako kaže za Danas gradski sekretar Ivan Karl, da se pauza u radu pozorišta izazvana pandemijom korone, koja bi svakako potrajala do početka oktobra, na taj način skrati i da se omogući ponovni susret publike i ansambala.\n„Želja nam je da to bude istovremeno i profesionalna platforma za okupljanje glumca i svih ostalih kolega iz gradskih i drugih teatara, te da se ovim putem uhvati korak za drugi deo godine i sve aktivnosti koje dolaze sa novom sezonom. Zato smo poziv uputili i Narodnom pozorištu, kao i privatnim i nezavisnim produkcijama. Odziv je odličan i svi, sa dosta entuzijazma, ulaze u ovaj zajednički poduhvat“, objašnjava Karl.\nRepertoar se, kako ističe, upravo finalizuje, i posle koordinacije i usaglašavanja svih tehničkih i pratećih detalja, program i datumi će biti saopšteni krajem maja ili početkom juna.\n„Plan je da se krene krajem juna, i obuhvati i jul mesec. Iz onoga što sam do sada video, biće atraktivna i jaka selekcija predstava koje Beograđani znaju i vole“, naglašava Karl.\nZbog pandemije, izostaće pojedini letnji festivali, a jesenji će biti održani u promenjenim terminima.\n„Belefa ove godine neće biti, kao što smo odustali i od Dana Beograda i takmičenja muzičke omladine. Za SOFEST smo u kontaktu sa opštinom Sopot i razmatramo mogućnosti. Kada je reč o tzv. jesenjim festivalima, namera nam je da sve manifestacije budu održane, ukoliko epidemija korona virusa u Srbiji i svetu bude pod kontrolom. BITEF će biti početkom oktobra ili sredinom septembra. Iz opreznosti sam skloniji kasnijem datumu, ali ako se granice u Evropi, posebno u zemljama iz kojih su selektovane predstave i trupe, otvore ranije, moguće je i da se ide na prvobitni terminu“, objašnjava Karl. On dodaje da Sajam knjiga i Dani slobode ostaju u ranije planiranim datumima, te da je BEMUS predviđen za početak ili sredinu novembra, a Beogradski džez festival za prvi deo decembra.\n„Ovim pomeranjima, dobijaju se razmak i neophodan prostor funkcionisanja za sva kulturna dešavanja koja će biti učestala ukoliko ne bude drugog talasa virusa“, ističe gradski sekretar.\nBeogradski festival dokumentarnog i kratkometražnog filma, popularni Martovski, koji je bio otkazan zbog pandemije, imaće svoje izdanje u septembru. Karl kaže da iz Doma omladine Beograda, kao organizatora ove manifestacije, smatraju da će to najverovatnije biti od 16. do 20. septembra.\nUpitan kako će izgledati odlazak u bioskop, pozorište, na koncerte… u skorijoj budućnosti, on odgovara da je za sve potrebno vreme, ali i disciplina i pridržavanje uputstava struke, posebno u prelaznom periodu.\n„Mi smo na vezi sa Gradskim zavodom za javno zdravlje od kojih smo zatražili precizne preporuke kako treba održavati baletske, muzičke i glumačke probe i uputstva za galerije i muzeje, u smislu dozvoljenog broja posetilaca. Očekujem da ćemo do kraja nedelje imati sve parametre i proslediti ih našim ustanovama kulture“, zaključuje gradski sekretar za kulturu.\nNovac od konkursa otišao samostalnim umetnicima\n* Održavanje gradskih manifestacija nije ugroženo, ali jeste festivala koje organizuje nezavisna kulturna scena. Hoće li biti načina da se gradski konkursi ipak ove godine održe ili da se pomogne organizatorima na neki drugi način?\n– Pokušaćemo da pomognemo svakome u zavisnosti od mogućnosti koje imamo na raspolaganju. Kada je reč o konkursu, upravo su ta sredstva otišla na bespovratnu finansijsku podršku koleginicama i kolegama koji nemaju stalna zaposlenja, a vezani su za naše ustanove kulture. Konkurs će biti održan sledeće godine, verujem sa istim, možda i većim budžetom – ističe Ivan Karl.\nBEMUS, Beogradski džez festival, bitef, Ivan Karl, Korona virus, pandemijaBeograd


Čović: Koalicija prestaje ako ne formiramo vlast do 31. ožujka - Republika\nČović: Koalicija prestaje ako ne formiramo vlast do 31. ožujka\nBy republika 26/03/2015 Nema komentara2 Mins Read\nPrema ovoj ponudi, kako je naveo Komšić, HDZ BiH je spreman prihvatiti da DF zadrži Slavka Matanovića kao kandidata za ministra iz reda Hrvata u Vijeću ministra BiH pod uvjetom da se Milan Mandilović u Vladi FBiH izjasni kao kandidat iz reda ostalih.\nKomšić je ustvrdio da postoji i obrnuta mogućnost, a to je da DF promijeni kandidata za Vijeće ministara, a da zadrži sve srpske pozicije u Vladi FBiH.\nIstaknuo je da je krajnje vrijeme da Vijeće ministara BiH i Vlada FBiH budu formirani. Dodaje, međutim, da Vijeće ministara do sljedećeg utorka ne može biti formirano iz tehničkih razloga, dok za Vladu FBiH postoji mogućnost.\nKomšić je rekao da je najvažnije u ovom trenutku da bude postignut kompromis, jer “ovo već postaje politički degutantna situacija”.\nČelnici HDZ-a BiH i SDA razgovarali su danas o problemu formiranja vlasti u BiH. Zamjenik predsjednika SDA Bakir Iztebegović sastat će se večeras ili sutra i s predsjednikom DF-a Željkom Komšićem, kako bi pokušali pronaći rješenje.\nIzetbegović kao jedno od rješenja vidi i to da se DF-ov Milan Mandilović, umjesto kao kandidat iz reda srpskog naroda, izjasni kao ostali, kako se prema podatcima SIP-a izjasnio na prethodnim izborima. Predsjednik HDZ-a BiH Dragan Čović rekao je da ta stranka ostaje kod svojih zahtjeva za 5 hrvatskih i jednom srpskom pozicijom u Vladi Federacije, te poziva i koalicijske partnere da se izjasne o nacionalnoj pripadnosti svojih kandidata.


Nepal razmatra nova pravila za izdavanje planinarskih dozvola za Mont Everest - BHPutovanja.ba\nNepal razmatra nova pravila za izdavanje planinarskih dozvola za Mont Everest\n15.08.2019 u 09:50\nPlaninari koji žele da se popnu na Mont Everest trebali bi prvo pokazati da su iskusni penjači, preporuke su radne grupe koji savjetuju nepalsku vladu.\nU izvještaju radne grupe se navodi da će oni koji apliciraju za planinarske dozvole morati imati dokaz da su se penjali ranije na neki od nepalskih vrhova od najmanje 6.500 metara visine, piše BBC.\nTakođer će morati imati certifikat o fizičkoj spremnosti i morat će koristiti iskusne vodiče.\nRasprava o ovom pitanju uslijedila je nakon što je ranije ove godine 11 osoba izgubilo život na Mont Everestu.\nDevet osoba je smrtno stradalo na nepalskoj strani Everesta, a dvoje na tibetanskoj, dok je gužva na vrhu navedena kao uzrok za smrt najmanje četiri osobe.\nIzvještaj radne grupe također predlaže da se dozvola za penjanje na Everest naplaćuje najmanje 35.000 američkih dolara, a 20.000 za druge planine iznad 8.000 metara visine.\nU Nepalu se nalazi osam od 14 najviših vrhova na svijetu, a stranci planinari su veliki izvor prihoda.\nRadna grupa se sastoji od vladinih zvaničnika, stručnjaka za penjanje i planinarskih agencija.\nFormirana je nakon kritika iskusnih planinara i vodiča da sistem dozvoljava bilo kome ko plati 11.000 dolara da se popne na Mont Everest.\nNepalska vlada je za ovu planinarsku sezonu izdala rekordnih 381 dozvola.\nMont Everest dozvola\nCrna Gora: Zabrana pušenja bez kompromisa\n15.08.2019 u 08:38\nU Crnoj Gori počela je primjena Zakona o ograničavanju upotrebe duhanskih proizvoda kojim je beskompromisno zabranjeno k...\nČetiri filma na kojima je sarajevski muzički producent i DJ Nenad Kovačević, alias Audio InFunktion, radio sound design,...


Rama-Prozor.Info • Dodik: Izetbegović je izgubljena i irelevantna politička osoba\n29.06.2017 09:10 Objavio:Uredništvo Komentari:0\n"Sav problem u BiH jeste što postoji Ustav i propisane nadležnosti, a u praksi sasvim druga situacija koja nije ustavna. Dva koncepta ustavni i neustavni moraju da se sukobljavaju, što će jednog dana morati da bude prevaziđeno, ukoliko se želi da BiH funkcionira", rekao je Dodik.\n"Sada imate predsjednika SDA Bakira Izetbegovića koji ni u svojoj stranci ne može kontrolirati ljude, a kontrolirao je cijele procese, što dovoljno govori da je njegova politika propala i da je on izgubljena i irelevantna politička osoba, što će se vidjeti nakon općih izbora. Imate Mladena Ivanića, čiji PDP nema nijednog zastupnika u Parlamentu BiH i lidera HDZ-a BiH Dragana Čovića koji ima inicijativu, ali nedovoljan broj zastupnika da bi bio važan", rekao je Dodik za RTRS.\nPrema njegovom mišljenju, ako se govori o BiH i mjestu dogovora - to jedino, ustavno gledano, može da bude Predsjedništvo BiH, jer je ono izvršni organ, piše Srna.\n"Vijeće ministara BiH, koji se pokušava staviti u izvršno-operativnu ulogu i kao vlada, je pomoćni organ Predsjedništva BiH", podsjetio je Dodik.\n"Republika Srpska je spremna da ostane u BiH i radi na rješavanju pitanja kojima su degradirani Ustav i Daytonski sporazum. Konsenzusom je potrebno riješiti određene stvari kao što su Sud i Tužiteljstvo BiH koji nisu ustavni. Možemo čak i prihvatiti da ove institucije postoje u određenom obliku, ali koji mora biti ograničen i odgovoran i raditi prema zakonima sa nivoa BiH", rekao je Dodik, navodeći da je budućnost BiH u državnoj zajednici.\nOn kaže da je Republika Srpska spremna da vodi dijalog i sa institucijama BiH, ali samo uz potpuno uvažavanje, te da službeno Sarajevo mora da bude deinstitucionalizirano ukoliko želi da se održi BiH.


Stanje u Zaovinama kritično, meštani se evakuišu (VIDEO) - Užice Oglasna Tabla\n4 априла, 2019 014964\nIspuštanjem vode iz akumulacionog jezera u Zaovinama na Tari pokrenuta su klizišta do sada nezapamćenih razmera.Prostor je devastiran,a životi ljudi ugroženi.\nVeć pet dana 13 kuća na Zaovinskom jezeru je na klizištu koje je i dalje aktivno.Meštani u napuklim kućama,bez puta,vode ,struje i u opasnosti da bude još gore.\n„Ovo je katastrofa.Put kojim prilazimo kućama je potpuno uništen,pa stvari ručno iznosimo iz napukle kuće.Pale su bandere sa strujom.U brdu dan i noć čuje se tutnjava od odrona u šumi.Padaju stabla i za tren mogli bi svi da završimo u jezeru.A sve zbog pražnjenja vode iz samog jezera“,priča meštanin Blagomir Mandić ,koji u ovom vikend naselju živi od odlaska u penziju.\nJezero Zaovine je akumulaciono jezero reverzibilne hidroelektrane Bajina Bašta.Iz Elektro privrede su saopštili da nije došlo do vanrednog ispuštanja vode i da je kota jezera oko 20 metara iznad dozvoljenog minimuma.\nMeštani tvrde suprotno.\n„Voda iz jezera je naglo ispuštena u poslednjih 15 dana i to je povuklo klizište.Ovo se nije desilo do sada .Meni je voda obično do 30 metara ispod kuće,a ovo sada je sablasno“,priča Milivoje Mandić.\nSlužbe Nacionalnog parka Tara ,u kome su Zaovine,obavestile su Zavod za zaštitu prirode ,čija stručna lica treba da urade procenu ove katastrofe,kako po materijalna dobra ,tako i po prirodu u zaštićenom području.\n„Interes Elektro privrede Srbije je nešto drugo u odnosu na interes Nacionalnog parka.Mi tu ne možemo ništa da uradimo ,jer je ovo područje ušlo u Nacionalni park tek 2015. godine i mi smo zatekli već takvo stanje.Možemo jedino zajedničkim snagama da saniramo i ublažimo posledice „,kaže Ivan Ilić iz Nacionalnog parka Tara.\nNadoknada časova pre i posle nastave


Festivali Srbije od Kriznog štaba dobili saglasnost za održavanje - Sandžak Haber - Sandžačke Internet Novine\nNaslovna Featured Istaknuto Festivali Srbije od Kriznog štaba dobili saglasnost za održavanje\nUjedinjeni festivali Srbije dobili su od Kriznog štaba saglasnost za održavanje festivala ovog leta, ali pod uslovima iz bezbednosnog protokola.\nKako navode iz organizacije Exit-a, uslove za organizovanje festivali su ranije predstavili kroz bezbednosni protokol Safe Events Serbia – ulazak se kontroliše i ograničava na one koji su vakcinisani, imaju antitela nakon preležanog kovida-19 ili su negativni na PCR ili brzom antigenskom testu.\n“Protokol je zasnovan na najnovijim naučnim istraživanjima sprovedenim širom Evrope, koja su dokazala da je, uz navedena ograničenja prilikom ulaska na događaje, rizik od širenja zaraze gotovo zanemarljiv, a sami festivali postaju najbezbednija mesta okupljanja u zemlji. Prvo su dozvole dobili festivali koji se održavaju u junu i julu – Arsenal i Exit, dok će ih avgustovski festivali – Lovefest, Beer fest i Nišville – dobiti u najskorijem periodu”, stoji u saopštenju.\nOni dodaju i da na ovaj način Srbija, poput SAD, Belgije, Holandije, Danske i mnogih drugih država, dobija festivalsko leto koje je nedostajalo pre svega mladima.\n“Tek će se pokazati kakve je sve posledice na mentalno zdravlje ostavila pandemija, ali za sada su istraživanja pokazala da je depresija povećana za 700 odsto. Međutim, saglasnost za održavanje festivala u Srbiji i širom sveta napokon budi optimizam i daje viziju povratka normalnom životu”, smatraju u Exitu.\nUjedinjeni festivali Srbije su uz podršku nacionalne platforme Vlade Srbije – “Srbija stvara”, Ministarstva zdravlja i gradova Beograda i Novog Sada pokrenuli nacionalnu kampanju za vakcinaciju mladih.\nKako su prethodno naveli, njihov cilj je bio da pre 21. juna više od 50 odsto punoletnog stanovništva Srbije bude vakcinisano.\nDa je kampanja imala odjeka pokazuju rezultati ankete koju je Exit sproveo među kupcima ulaznica – 64,4 odsto njih je vakcinisano, dok 8,2 odsto ima antitela, tako da je preko 70 odsto posetilaca imunizovano, dok će, kako navode iz organizacije festivala, ostali raditi PCR ili brze antigenske testove.\nArsenal Fest 11 biće održan 24, 25. i 26. juna u Kragujevcu, gde će nastupiti Yngwie Malmsteen, Dub FX, Dubioza kolektiv, Riblja čorba, Bajaga i Instruktori, Partibrejkers, Hladno pivo i mnogi drugi regionalni izvođači.\nPrethodni tekstU Domu zdravlja počeli preventivni pregledi obolelih od dijabetesa\nSledeći tekstKorona virus i vakcinacija dece


Upitana o mogućim posledicama odluke EU da ne započne pristupne pregovore sa Skopljem i Tiranom i evroskepticizmom koji je u javnosti izazvala takva odluka, ministarka je je podsetila na to kako je izgledao početak pregovora Srbije, koja je 2012. godine postala kandidat za članstvo u EU, godinu kasnije dobila datum započinjanja pregovora, da smo u januaru 2014. otpočeli pregovore, a prva poglavlja otvorili u decembru 2015. godine.\nIstovremeno je ukazala da je sa samita lidera EU u Briselu poručeno da će se politika proširenja i odluka o Severnoj Makedoniji i Albaniji ponovo naći na stolu tokom samita EU - Zapadni Balkan, koji bio trebalo da bude održan u prvoj polovini 2020. godine u Zagrebu, tokom predsedavanja Hrvatske Savetom EU.\nOna je navela da Srbija, kao zemlja kandidat, nije do kraja zadovoljna tempom integacija, iako je u pristupnom procesu, za razliku od Severne Makedonije i Albanije - koje očekuju datum otpočinjanja pregovora.\n- Postoje frustrirani pojedinici, a ne zemlje i vlade, a Srbija nema razloga da bude frustrirana. Mi smo visoko motivisani da uradimo sve u cilju napretka naše ekonomije, polotičke stabilizacije i boljeg života naših građana - kazala je ona.\nKomentarišući primedbe EU zbog saradnje Srbije sa Kinom i Rusijom, Joksimović je kazala da Srbija to radi zbog svojih građana i istovremeno ukazala da su pojedine zemlje EU, poput Nemačke i Holandije, prošle godine znatno povećala obim trgovinske razmene sa Rusijom i pored sankcija koje postoje.\nUpitana o izjavi specijalnog predstavnika SAD za Balkan Metju Palmera, da je odluka EU loša i obeshrabrujuća i da će loše uticati na dijalog Beograda i Prištine i koji obećava evropsku perspektivu ako dođe do dogovora o KiM, Joksimović je ocenila da je reč o višeslojnoj politici SAD-a, EU, Rusije, pa i Kine.


Na kruševačkim bazenima do 450 kupača dnevno – GRAD Kruševac\nNaslovna » Društvo » Na kruševačkim bazenima do 450 kupača dnevno\nNakon što su pre nešto više od mesec dana bazeni ponovo počeli sa radom, spas od letnjih vrućina na ovom kupalištu dnevno potraži do 450 Kruševljana. Bazeni rade uz strogo poštovanje svih preventivnih mera za sprečavanje širenja korona virusa\nPrema rečima Dragana Lazića, direktorka kruševačkog Sportskog centra, dnevno se proda između 400 i 450 karata, s tim da u jednom trenutku na bazenima nema više od 300 kupača.\nPored standarnih higijensko tehničkih mera koje inače sprovode, poštuju se i mere koje je propisao gradski Štab za vanredne situacije.\n– Na ulazu je obavezno merenje telesne temperature i svako ko ima povišenu temperaturu, ne može da uđe. Vodi se računa i da na ivici bazena nema gužvi, a kako je teško kontrolisati broj dece na toboganu, zbog zdravstvenog rizika, odlučili smo da tobogani ne rade – kaže Lazić.\nZbog zdravstvene bezbednosti, u kafićima i barovima gosti ne mogu da sede, a hrana i piće se prodaju isključivo u originalnim pakovanjima.\n– Preporuka je bila da gosti u barovima i kafićima mogu da sede uz poštovanje fizičke distance od metar i po, ali smo zbog bezbednosti ipak doneli odluku da nema zadržavanja u ovim objektima – navodi direktor Sportskog centra.\nIstovremeno, samo dve osobe mogu sedeti pod istim suncobranom (osim porodica sa malom decom), uz poštovanje fizičke distance od najmanje dva metra. Ležajke su postavljene na udaljenosti od najmanje dva metra, a razdaljina između suncobrana je četiri metra.\nPodsećamo, otvoreni bazeni prestali su sa radom 7.jula, nakon što je u Kruševcu uvedena vanredna situacija. Od 14.jula , u skladu sa merama koje je propisao ovdašnji Zavod za javno zdravlje.\nNakon što su pre nešto više od mesec dana bazeni ponovo počeli sa radom, spas od letnjih vrućina na ovom kupalištu dnevno potraži do 450 Kruševljana. Bazeni rade uz strogo poštovanje svih preventivnih mera za sprečavanje širenja korona virusa Prema rečima Dragana Lazića, direktorka kruševačkog Sportskog centra, dnevno se proda između 400 i 450 karata, s tim da u jednom trenutku na bazenima nema više od 300 kupača. Pored standarnih higijensko tehničkih mera koje inače sprovode, poštuju se i mere koje je propisao gradski Štab za vanredne situacije. - Na ulazu je obavezno merenje telesne temperature i svako ko ima…\nPrethodni : Danas kreće prijava za program “Moja prva plata” – šansa za 10.000 mladih\nSledeći : Vaterpolisti kruševačke Rasine korak do elite\n27. oktobra 2020., 04:02


Nedelja testiranja na HIV i u Beogradu - NewsHub\nNedelja testiranja na HIV i u Beogradu\nU Srbiji je veoma nizak stepen testiranja na HIV, a to mora da se promeni, rečeno je na konferenciji povodom početka prve Evropske nedelje testiranja „Pričaj o HIV - testiraj se na HIV“, koja se brojnim akcijama obeležava od 22. do 29. novembra.\n- Na godišnjem nivou u našoj zemlji testira se svega oko 1.000 ljudi - rekao je Đurica Stankov, izvršni direktor AS Centra za osnaživanje mladih koji žive sa HIV i sidom.\nPrema njegovim rečima, prilikom testiranja se često desi da su mladi do 25 godina već u stadijumu side upravo zbog neznanja i netestiranja. On je istakao da se Srbija priključila Evropskoj nedelji testiranja i najavio akcije koje će biti nastavljene sve do 5. decembra, a u okviru obeležavanja 1. decembra - Svetskog dana borbe protiv side.\n- AS Centar će u saradnji s partnerima i uz podršku Nemačke agencije za međunarodnu saradnju GIZ organizovati bezbroj akcija, a glavna je 26. novembra od 10 do 12 časova u Gradskom zavodu za javno zdravlje, gde će biti organizovano masovno okupljanje i testiranje - rekao je Stankov.\nOn je istakao i da će svi zainteresovani moći da se testiraju svakog radnog dana u Gradskom zavodu za javno zdravlje od osam do 14 sati i u Zavodu za zdravstvenu zaštitu studenata od devet do 16 sati.


Planirana isključenja struje za petak 9. februar\nZbog planiranih radova na elektroenergetskom objektu 9. februara, u vremenu od 10 do 11 časova bez električne energije će biti potrošači u ulici Jovice Trkulje i potrošači u dijelu ulice Kralja Petra Prvog Karađorđevića, saopšteno je iz ZP „Elektrokrajina“ – PJ Čelinac.\nIzvještaj sa 15. redovne sjednice Skupštine opštine Čelinac\nOdbornici Skupštine opštine Čelinac na 15. redovnoj sjednici održanoj 2. februara razmatrali su 17 tačaka dnevnog reda. Tokom prvog dijela zasjedanja, između ostalih, usvojena je odluka o visini naknade za troškove uređenja gradskog građevinskog zemljišta za 2018. godinu, kao i odluka o načinu i uslovima prodaje neizgrađenog građevinskog zemljišta u svojini opštine Čelinac neposrednom pogodbom.\nKaratista Nikola Zeljić najbolji sportista Čelinca u 2017. godini\nČlan Univerzitetskog karate kluba "Vrbas" iz Banjaluke Nikola Zeljić najbolji je sportista opštine Čelinac za 2017. godinu. Prema odluci stručnog žirija, Zeljić je ponio epitet najbljeg sportiste, zahvaljujući odličnim rezultatima na međunarodnoj sceni.


Radio Rožaje - Dobrotvorno društvo „Merhamet u CG“ obilježilo pet godina postojanja\nsrijeda, 09 Avgust 2017 20:24\nDobrotvorno društvo „Merhamet u CG“ obilježilo pet godina postojanja\nDobrotvorno društvo „Merhamet“ u Crnoj Gori, obilježilo je pet godina postojanja.\nTim povodom organizovan je svečani skup na kojem su zaslužnim građanima, predstavnicima institucija i organizacija iz zemlje i dijaspore uručene zahvalnice za doprinos razvoju ovog humanitarnog udruženja.\nDobrotvorno društvo Merhamet osnovano je 26. marta 2012. godine, u Podgorici, sa ciljem da djeluje u oblasti pružanja svih oblika humanitarne pomoći u pravcu doprinosa poboljšanju materijalnog i sveukupnog položaja stanovništva.\nUdruženje se aktivno bavi zbrinjavanjem napuštene djece, otvaranjem zdravstvenih ustanova, zaštitom i unapređenjem prava čovjeka i građanina, zaštitom životne sredine, edukacijom stanovništva i pružanjem administrativnih usluga, borbom protiv siromaštva; saradnjom sa lokalnim zajednicama i većom socijalnom inkluzijom osoba sa invaliditetom. „Merhamet u Crnoj Gori“ sarađuje sa istoimenim organizacijama u drugim državama i sličnim institucijama koje se bave humanitarnim radom.\nU ime Dobrotvornog društva „Merhamet“ prisutnima se obratio predsjednik udruženja, Sead Kurtagić, koji je govorio o planovima ovog društva, sa ciljem poboljšanja uslova za život osobama u stanju socijalnih potreba.\n-Sead Kurtagić (audio snimak)\nNa svečanosti su bili prisutni potpredsjednik Vlade Crne Gore, Rafet Husović, ministar saobraćaja i pomorstva Osman Nurković, predsjednik opštine Ejup Nurković, predsjednik SO Husein Kurtagić, direktori vladinih direkcija i preduzeća, predstavnici dijaspore i predsjednik Medžlisa Islamske zajednice u Rožajama Ernad ef.Ramović.\nPredsjednik opštine Ejup Nurković, je u svom obraćanju čestitajući godišnjicu, naglasio da lokalna uprava želi da podržava ovu instituciju kako bi joj pomogli da zaživi i bude na usluzi svim građanima kojima je pomoć potrebna.\n-Ejup Nurković (audio snimak)\nDobrotvorno društvo „Merhamet“ aktivno sarađuje sa istoimenim organizacijama u drugim državama i sličnim institucijama koje se bave humanitarnim radom.\nPotpredsjednik Vlade, Rafet Husović zahvalio je donatorima na izdvojenom vremenu i novcu kako bi pomogli ovakvim organizacijama, jer su pored svih porodičnih te drugih obaveza u sebi zadržali komponentu merhameta.\n-Rafet Husović (audio snimak)\npogledano 541 puta\tZadnji put promjenjen srijeda, 09 Avgust 2017 20:42


'U Srbiji njen narod odlučuje kakvu budućnost hoće'\nIzvor: B92, 24.Feb.2019, 19:13\n"U Srbiji njen narod odlučuje kakvu budućnost hoće"\nU Srbiji njen narod odlučuje kakvu budućnost hoće. Znam zašto vas je u ovolikom broju, ne zato što me toliko volite ili podržavate, već zato što ste dobro razumeli šta je to što rade neki spolja, a i neki uznutra, koji bi želeli da vrate Srbiju u prošlost, u vreme pljačkaških privatizacija, da oni budu bogati, a narod siromašan", >> Pročitaj celu vest na sajtu B92 << rekao je Vučić u obraćanju građanima Kruševca i okolnih mesta, koji su ovakve poruke pozdravljali aplauzom.\nIstakao je da je Srbiji važan evropski put, ali nećemo u NATO i nećemo sankcije Rusiji, kaže, jer je to izbor naših građana.\nPodseća da su mnogi govorili da Srbija ne može "na dve stolice", a on ističe:\n"Nemamo dve stolice, imamo jednu srpsku poziciju i srpsku stolicu i ne damo da nam vi određujete i odlučujete kakva je naša pozicija", poručuje Vučić.\nI naljutili su vas sve, konstatovao je Vučić i izrazio uverenje da su zato danas došli u Kruševac da ga čuju i da pokažu da hoće Srbiju budućnosti, normalnih i pristojnih ljudi.\nDodaje da se nije ni najmanje uplašio svih onih koji prete:\n"Ionako samo mene napadaju svaki dan, po ceo dan. Neki drugi koji bi želeli da ih napadaju, ali, neće da ih napadaju, mnogi drugi koji su izvukli sebe da ih ne napadaju - neka ih, neka su se sklonili. Za njih ima jedan nepremostivi bedem. Taj nepromostivi bedem, dok još mogu, sa velikim leđima, za njih sam nepromostiv bedem", kaže on.\n"A, to je jasna poruka i ovima spolja i unutra, da pristojnu, normalnu i modernu Srbiju ne mogu da pobede. Hvala vam na podršci zemlji, a mi ćemo da radimo još marljivije, vrednije, da se borimo za Sbriju na svakom mestu. Da čuvamo Srbiju, KiM, budućnost dece", rekao je Vučić.\nKako je rekao, na početku se govorilo da su protesti građanski, a danas tajkun Dragan Ðilas, "onaj koji je zajedno sa tajkunom Miškovićem ovde pljačkao i po Kruševcu i po drugim gradovima Srbije, kaže - "pa mi ćemo sad da lepimo 100.000, miliona nalepnica, da ružimo Beograd", naveo je.\n"Čekaj, zar nam ne reče da ti ne učestvuješ u protestima? Kako sad ođednom - ti plaćaš i nalepnice i znaš koliko nalepnica i organizuješ proteste?", upitao je Vučić.\nKonstatovao je da su se "sami upecali" i potvrdili ko ih organizuje.\n"A, kao da mi to nismo znali", rekao je Vučić.\n"Neka oni rade svoj posao, neka šetaju do mile volje, koliko god hoće, sve dok je mirno. Ali, nasilje im nećemo dozvoliti, jer pristojnu Srbiju mogu i moraju da pokušaju da pobede na izborima", rekao je Vučić.\n"Čcuvaćemo nezavisnost Srbje i ponosan sam što je Srbija slobodna i suverena zemlja", poručio je Vučić.\nNaglasio je, takođe, da Srbiji nijedan amabasador ne sme da naređuje šta da radi i da nema tog ambasadora koji može da ga pozove i kaže - ovo smete ili ovo ne smete da uradite.\nSrbija radi ono što je volja njenih građana poštujući međunarodno javno pravo, kako je to uvek činila, naveo je Vučić.\nGrađani Srbije su nosioci suvereniteta zemlje, dodao je Vučić i naglasio da niti on, niti premijerka Ana Brnabić ne idu, kao što su radili iz prethodne vlasti, "na kanabe" da nose dnevni red vlade i da ambasadori odlučuju koje će fabrike biti zatvorene i koje ćemo oružje da uništavamo.\n"Znate li koliko smo našeg oružja i oruđa u dvehiljaditim godinama uništili. E danas ga pravimo. Samo ove godine stiže 19 novih helikoptera. Imaćete kraja godine 14 migova četiri plus generacije u Srbiji. Kada sam bio ministar odbrane imali smo jedan koji nije mogao da poleti. Pa, pogledajte razliku kakva je danas država, a kakva je bila onda".\nOn je rekao da danas možemo da ulažemo novac u fabrike i industriju, jer je naša kasa sigurnija i punija.\n"Zato što smo rešili da ne pljačkamo kao drugi, već da zaustavimo pljačakše, ne da mi budemo bogati", istakao je i dodao da je važno da narod malo po malo bude bogatiji.\nKazao je da ne može preko noći do da se promeni, ali da danas imamo suficit, smanjujemo javni dug i nezpoaslenost i drugo i da ćemo to i u budućnosti raditi.\nPreneo je da je u svim mestima u kojima je danas bio video da ima malo rođene dece.\n„Znam da će da me napadaju razne nevladine organizacije, računajući da sam i ja čovek koji će izgubiti živce, napraviti grešku kako bi lopovi došli na vlast. Ali ako ne budemo imali dece neće biti Srbije, neće biti buduhcnosti za nas, nećemo imati koga da zapošljavamo", rekao je Vučić.\n„Ovo shvatite kao reči nekog ko je zabrinut za opstanak naše nacije, naroda i države", podvukao je Vučić.\nRekao je da ga poslednjih dana kritikuju što, kako kažu, govori o Jasenovcu samo da bi Srbe posvađao sa Hrvatima.\n„O Jasenovcu govorim da naša deca znaju šta je bio Jasenovac, da se nikada ne zaboravi i kako se takva tragedija više nikada ne bi ponovila. Govorim o Oluji i svim zločinima nad našim narodom da se nikada više ne bi ponovili", podvukao je on.\nIstovremeno je naglasio da ga neće niko čuti da pravda zločine koje su počinili Srbi, jer i za njih moraju da odgovaraju odgovorni koiji su bili sramota našeg naroda.\n„Neću prihvatiti da bilo ko izvrši pogrom nad Srbima gde god živeli. Obaveza je Srbije da ne dovoli bilo kakve Oluje, Blijesak na Kosovu i Metohiji ili bilo gde drugo", naglasio je on.\nVučić je rekao da smo mnogo bili zaostali u prethodnom peruiodu dok sada sve vraćamo Srbiju u red uređenih, modernih i naprednih ekonomija.\nZapitao je koja to fabrika u Kruševcu, Aleksandrovcu, Chićevcu i drugim mestima u rasinskom okrugu nije bila uništena od devdedsetih i početka dvehiljaditih godina.\n"Samo je Prva Petoletka zapošljavala 16.000 radnka, a sada uz veliku opmoć države uspeva da zaposli 2.500 ljudi", naglasio je Vučić.\nKaže da će država pomoći radnicima da podižu Petoletku i da ima još više zaposlenih i da u svakoj fabrici imaju po 3.000 i 4.000 radnika.\n"Sve što je radilo bilo je prodato, uništeno i radnici otpušteni", rekao je Vučić i dodao da je prethodna vlast pozvala tada pozvala "Miškovića i Ðuraškovića" da razore FAM.\nKako je rekao, država će sada brinuti o svih 218 zaposlenih u FAM-u i zbrinuti sve, koliko god od njih da novi vlasnik Valvoline zaposli.\nU Kruševac je, kaže, doveden veliki investitor Kromberg Šubert koji je već zaposlio ljude u tom gradu.\n"Imamo mnogo više novca, zbog teških reformi, hvala vam što ste u tolikom broju došli. Bez vaše ljubavi prema našoj Srbiji ne bi mogli ništa da uradimo, bez vaše podrške", kazao je on.\nIstakao je da je najlakše bilo reći ranije, kada se dogovore političari, da će biti podignute penzije, iako je pretila opasnost da uopšte ne budu isplaćene, ali da narod narod glup i lakoveran i zna da nema bez naprnog rada ozbiljnih rezultata.\n"Danas zarađujemo, ne uzimamo nove kredite već vraćamo stare dugove i hoćemo da ostavimo deci čistu situaciju", poručio je Vučić.\nNeki političari kažu da ih je briga za javne dugove, hoće na vlast.\n"Pa, kako baš vas briga? Hoćete deci da kažemo:''Ej, deco, vi plaćajte sve što nismo bili sposobni da zaradimo, što nismo mogli da uradimo umesto vas.Ne, anša je obaveza da smanjimo dugove, da ostavimo fabrike, a ne da budu puste, kao što su ih nama ostavili ", kaže Vučić.\nNaše je, dodao je on, da vratimo Srbiju na pravi put, da ljudi budu zadovljiniji, da plate i penzije budu veće, a biće ove godine veće, jer smo to zaradili.\n"To nije neka milostinja koju dodeljuju predsednik ili premijerka, već smo to zaradili, odgovorno smo se ponašali", kaže Vučić i dodaje da u vezi sa tim nema mnogo briga.\n"Ono što za nas važno i najbitnije jeste da sačuvamo mir, stabilnost, bezbednost", poručuje Vučić.\nKaže da se tokom posete "Armaturi" u Aleksandrovcu susreo sa čovekom koji je na ratištu u BiH , na teočaku, od gelera protivtenkovske mine izgubio oba oka.\n"Izgubio je oba oka štiteći srpski narod. Taj čovek se i danas bori za Srbiju, ima divnu decu, dobri su đaci i oni su budućnsot Srbije. U zahvalnost njemu i onima koji su položili život na olatr otadžbine želim da poručim, kao Dobrica Chosić, da je vreme smrti iza nas", ističe Vučić.\nOn, kako kaže, i danas živi život za svoju decu a tada je rizikovao život za našu decu.\n"To sve ne znači da je Srbija slaba ili slabija od onoga kako nas neki zamišljaju, neki misle da mogu da nas ponižavaju, pišu planove, poal Srbije oteše. Chutim, gledam, ponekad se osmehnem, ali nikoga ne želim da uvredim, ni Albance ni njihove predstavnike ali samo jednu poruku želim da im posaljem - ne potcenjujte Srbiju, to što u Srbiji nema onih koji će da prete i viču, što insistiramo na miru i stabilnosti ne znači da ćemo vama ili bilo kome da dozvolimo da nas ponižava i gazi. Srbija je uvek znala da zaštiti svoj narod", poručio je on.\nPredsednik je poručio da Srbija danas nije slabija, već je mnogostruko jača, i ekonomski i u svakom drugom smislu, nego pre nekoliko godina ili decenija i nastaviće da jača, u svakom pogledu, ne preteću nikome, čuvajući mri i ne dozvoljavajući bilo kome da je ponižava,\nPosebno je zahvalio penzionerima, koji su, kaže, izdržali najteže reforme i ljubavlju prema otadžbini najviše pomogli i pokazali odgovornost, kao i ženama, koje uvek i nepogrešivo glasaju za stabilnost i mir, za sigurnost i budućnost.


Sportske.net - EP (U19) - Posle Srbije, Nemačka!\nNemački reprezentativni fudbal potvrdio je dominaciju u 2014. godini, pošto je nakon titule koju je "A" selekcija osvojila na Mundijalu u Brazilu i omladinski sastav poneo trofej sa kontinentalnog takmičenja u Mađarskoj.\nReprezentacija Nemačke savladala je večeras selekciju Portugala rezultatom 1:0 (1:0) u finalu trinaestog Evropskog prvenstva za igrače do 19 godina, čime je preuzela zvanje evropskog prvaka od reprezentacije Srbije koju su Portugalci ove godine eliminisali u polufinalu.\nDinamična utakmica nije donela mnogo golova jer je pogodak Hanija Muhtara u 39. minutu bio dovoljan Nemcima da zabeleže trijumf i stignu do druge titule od kada se EP za omladince igra u ovom formatu.\nTrijumf reprezentacije Nemačke na šampionatu u Mađarskoj treba upamtiti, baš kao i imena fudbalera koji su branili boje "Pancera" na ovom turniru jer će kroz koju godinu upravo oni stasati u "A" reprezentativce kadre da osvajaju velika takmičenja kakva su Mundijali i Evropska prvenstva.\nSelekcija Srbije je na EP u Mađarskoj stigla do polufinala, izgubila ga na penale, ali je uspela da se plasira na SP na Novom Zelandu koje će biti održano 2015. godine.


Završena sednica Skupštine-Usvojeni planovi i programi javnih preduzeća - Sandžak Haber - Sandžačke Internet Novine\nNaslovna Featured Istaknuto Završena sednica Skupštine-Usvojeni planovi i programi javnih preduzeća\nZavršena sednica Skupštine-Usvojeni planovi i programi javnih preduzeća\nOdbornici Skupštine Novog Pazara usvojili su danas planove i programe rada javnih preduzeća za 2021. godinu.\nJavna preduzeća, čiji su planovi i programi usvojeni, predvidela su da na kraju sledeće godine ostvare pozitivan poslovni rezultat.\nNa sednici Skupštine Apotekarskoj ustanovi, čiji je osnivač, dato je na korišćenje, bez prava otuđenja, pet poslovnih prostora u kojoj su trenutno smeštene gradske apoteke – dva u Ulici 28. novembra i po jedan u ulicama Stane Bačanin, Dimitrija Tucovića i generala Živkovića.\nVećinom glasova usvojena je i odluka o radnom vremenu Apotekarske ustanove kojom je predviđeno da jedna od javnih apoteka mora vikendom raditi 24 sata.\nNa sednici je usvojen i predlog rešenja o formiranju komisije za utvrđivanje posledica nastalih usled bojkota popisa stanovništva 2011. godine.\nGlasovima odbornika osnovana je ženska odbornička mreža Skupštine grada Novog Pazara.\nOdluku o obezbeđivanju većeg učešća žena u procesu donošenja odluka, kojom je predviđeno učešće najmanje 30 odsto žena u Gradskom veću i rukovodećim mestima lokalne samouprave, predložila je SDA Sandžaka, a ovu tačku podržali su svi odbornici.\nPred odbornicima se našao i predlog Odluke o pristupanju i izradi programa zaštite životne sredine grada Novog Pazara za period od 2021. do 2023. godine.\nNa sednici Skupštine usvojen je i predlog odluke o inicijativi za proglašenje 28. septembra – Dan Bošnjaka za bošnjački nacionalni praznik.\nGlasovima većine odbornika raspisan je i konkurs za izbor lokalnog ombdusmana.\nSednica Skupštine grada, počela je juče u 10 sati, a tokom prvog dana zasedanja odbornici lokalnog parlamenta su razmatrali budžet za sledeću godinu, koji će i naredne godine preći 3 milijarde dinara. Jedna od tačaka dnevnog bila je i treći rebalans budžeta za tekuću godinu kojim je predviđeno da on bude vraćen na prvobitno projektovani.\nPrethodni tekstRTV Novi Pazar na licu mesta u manastiru Sopoćani nakon izbijanja požara (VIDEO)\nSledeći tekstStarešina manastira Sopoćani: Nejasno kako je došlo do požara


Slučaj zamenika predsednika Opštine Obrenovac: Pravosnažna presuda za utaju poreza (ni)je smetnja za javnu funkciju | Insajder\nZamenik predsednika Gradske opštine Obrenovac Miodrag Mitrović, koji je na tu funkciju imenovan 2016. godine, u međuvremenu je pravosnažno osuđen jer je kao suvlasnik privatne firme Biohemik iz Obrenovca u periodu od 2005. do 2007. godine izbegao da obračuna, prijavi i plati PDV u iznosu od 3,8 miliona dinara. Pravosnažna presuda doneta je 2017. a prema njoj je Mitrović osuđen na osam meseci zatvora, odnosno tri godine uslovne kazne i novčanu kaznu, koja sa sudskim troškovima iznosi nešto više od 200 hiljada dinara. Sve vreme dok mu je trajalo suđenje bio je na funkcijama u javnim preduzećima i u državnoj službi.\nFoto: googlemaps / Zgrada Opštine Obrenovac\nU presudi koju su novinari Insajdera tražili od Osnovnog suda u Obrenovcu, a koju je potvrdio i Apelacioni sud u aprilu 2017. godine navodi se da je Mitrović kao odgovorno lice, tačnije direktor firme Biohemik čiji je bio suvlasnik, delimično izbegao plaćanje PDV-a. On je, kako se navodi, u 23 različite situacije prilikom nabavke roba, usluga i radova davao lažne podatke. Ukupan iznos za koji je po tom osnovu oštećena država iznosi 3.867.654 dinara. U presudi se navodi da je bio bio svestan da je “njegovo delo zabranjeno”.\nMitrović je inače do 1995. godine radio u državnoj službi, da bi tada osnovao privatnu firmu, koju međutim napušta 2012. kada se ponovo vratio u državnu službu.\nZa zamenika predsednika Opštine Obrenovac izabran je nakon lokalnih izbora 2016. kada su vlast u toj gradskoj opštini formirale Srpska napredna stranka i Srpska radikalna stranka. List Novosti tada prenosi da je Mitrović iz Srpske napredne stranke.\nNovinari Insajdera kontaktirali su Miodraga Mitrovića sa pitanjem kakva se poruka šalje građanima ako neko ko je pravosnažno osuđen za utaju poreza obavlja javnu funkciju. On je, međutim, pitanja tražio pisanim putem uz obećanje da će nam odgovore dostaviti u ponedeljak.\nNovčana kazna 30 puta manja od nastale štete\nU presudi se navodi da je Mitrović osuđen na kaznu zatvora od osam meseci, koju neće služiti ukoliko u periodu od tri godine od donošenja presude ne ponovi krivično delo. Osim toga mu je naloženo da plati novčanu kaznu od sto hiljada dinara, iako je utvrđeno da je ukupan iznos koji je utajio po osnovu neplaćenog PDV-a 3,8 miliona dinara.\nZanimljivo je da su sudski troškovi čak veći od novčanog dela osnovne kazne, pa je tako dužan da plati dodatnih 113 hiljada dinara za troškove postupka i 8000 dinara sudu na ime paušala.\nKako je naveo sam Mitrović tokom suđenja, vlasnici privatnog preduzeća Biohemik osnovanog 1995. godine bili su on i njegov brat sa udelima od po 50 odsto, ali se kasnije uključio i jedan prijatelj pa su imali po trećinu vlasništva. Naveo je da su sporne radove izvodili kao članovi konzorcijuma. Tvrdio je da njegova firma nije imala stalno zaposlene, već da su angažovali firme podizvođače. Sud je međutim zaključio da nisu čak potpisivali ni ugovore sa svim podizvođačima.\n“Pismeni ugovori ( za koje je okrivljeni tvrdio da ih poseduje i da ih može dostaviti sudu ) nisu zaključeni sa svim preduzećima, ali ne zna koji broj ugovora je zaključen i sa kojim preduzećima”, navodi se, između ostalog, u presudi.\nTužilac u ovom postupku Milan Stankojević je, kako se navodi u presudi, ostao do kraja suđenja pri optužbama, kao i pri zahtevu da se Mitrović osudi na kaznu od osam meseci zatvora uz novčani deo kazne od sto hiljada dinara.\nIz državne u privatnu, pa opet u državnu službu\nKako se navodi na zvaničnom sajtu Opštine Obrenovac, Mitrović je završio Ekonomski fakultet i prvo je radio u “Prvoj iskri Namenska” u Bariču, zatim u Službi društvenog knjigovodstva, pa u Javnom preduzeću za izgradnju Obrenovca kao pomoćnik direktora i kao vd direktora.\nIz ovog javnog preduzeća odlazi i osniva privatnu firmu 1995. Godine. Preduzeće je osnovana za obavljanje različitih delatnosti, uključujući poslove izgradnje. Prema podacima iz registra, suvlasnik private firme prestaje da bude u decembru 2012. godine. U januaru iste godine tužilaštvo je podnelo optužni akt za utaju poreza.\nPravosnažna presuda doneta je tek pet godina kasnije.\nDok je suđenje trajalo, od 2013. do 2015. godine, bio je pomoćnika direktora za finansije Rudarskog basena “Kolubara”, koji je deo Javnog preduzeća EPS. Sa te funkcije prelazi na mesto šefa finansija u Javnom preduzeću EPS Snabdevanje, dabi 2016. Godine postao zamenik predsednika Opštine Obrenovac.\nU svojoj zvaničnoj biografiji navodi i da je obavljao veštačenja iz ekonomsko- finansijske oblasti u raznim sudskim predmetima u Opštinskom sudu u Obrenovcu.


Putin očekuje rast BDP-a od 4,5 posto ove za ovu godinu\nTanjug 23. decembra 2021. 13:33\nMOSKVA – Predsednik Rusije Vladimir Putin izjavio je danas da je u periodu januar-oktobar 2021.ruski bruto domaći proizvod (BDP) porastao za 4,6 posto i da se očekuje da će godišnja stopa rasta iznositi 4,5 procenata.\nPutin je na godišnjoj konferenciji za novinare, koja je prenošena uživo, izneo niz podataka o stanju u privredi, prenosi Tas s.\nIndustrijska proizvodnja, prema njegovim rečima, beleži rast po stopi od 5,0 odsto, pri čemu je prerađivačka industrija porasla 5,2 procenta.\n„Naša žetva žitarica je nešto niža nego prošle godine, zbog vremenskih prilika. Prošle godine je iznosila 133,5 miliona tona, a sada dostiže 123 miliona tona. Ali, i ovo je veoma dobar rezultat, koji će nam omogućiiti ne samo da obezbedimo sebe, već i da održimo naš vrlo značajan izvozni potencijal“, rekao je Putin.\nUlaganja u osnovna sredstva su, dodao je, na kraju novembru bila povećana za 7,6 posto. „Generalno očekuje se da će biti veća za 6,0 odsto u ovoj godini. Prošle godine su pala za 1,4 odsto“, naveo je ruski predsednik.\nPutin je takođe rekao da se ruska ekonomija pokazala fleksibilnijom i spremnijom za pandemijske šokove od mnogih drugih zemalja.\nIstakao je da su međunarodne devizne rezerve Rusije imale inkrementalni rast u 2021. godini, i da su porasle sa 595 milijardi dolara na sadašnjih 625,5 milijardi, dodajući da je rast zabeležio i suvereni Fond nacionalnog bogatstva na 185,2 milijarde dolara.\nRuski lider je naveo da je stopa nezaposlenosti u zemlji, koja je pre izbijanja korone iznosila 4,6-4,7 posto pala ispod nivoa pre pandemije i da iznosi 4,3 odsto, ali bi do kraja godine mogla da poraste na 4,4 procenta zbog teškoća sa kojima se suočava tržište rada.\nPutin je pomenuo i da je stambena izgradnja u zemlji ove godine „dostigla rekordan nivo od 90 miliona kvadratnih metara prvi put u modernoj istoriji Rusije“.\nKonstatovao je takođe da je ruski budžet socijalno orijentisan, iznoseći podatak da se se „oko 1,5-1,7 biliona rubalja (između 20,3 i 23 milijarde dolara) troši na zdravstvenu zaštitu.\nŠef ruskle države je naveo da stručnjaci procenjuju realni rast prihoda građana u ovoj godini na 3,5 odsto u proseku.\nPutin je pohvalio Ministarstvo finansija i centralnu banku Rusije, ocenjujući da je aktuelna politiku ruskih finansijskih vlasti kao „zlatni standard“ jer obim kreditiranja ne opada, uprkos povećanju reherentne kamate Banke Rusije.\n„Povećanje kamata predstavlja pretnju da ograniči rast. Moramo da obezbedimo rast iznad globalnog nivoa od 3,0-4,0 posto u bliskoj budućnosti, čak od 4,4 do 4,5 odsto. To bi bilo lepo. Povećanje kamatnih stopa smanjuje tu mogućnost. Ali, mi to još ne beležimo, jer obim kreditiranja ne opada, pošto finansijski kapacitet bankarskog sistema raste“, rekao je on, dodajući da su ruske finansijske vlasti za sada pronašle „zlatni standard“.\nPrema njegovim rečima, bez povećanja ključne kamatne stope ruske centralne banke, situacija Rusiji bi mogla da bude slična „kao u Turskoj“.\n„Znam da realni sektor nije zadovoljan zbog povećanja stope, ali bez toga bismo mogli da budemo u situaciju sličnoj onoj u Turskoj“, rekao je Putin i zaključio da bi to bio „ozbiljan problem“.\nLuksuzni globalni brendovi spremno čekaju Kinesku novu godinu (VIDEO)\nCentralna banka Rusije: Predlog zabrane korišćenja kripto…\nCentral banka RUS: Predlog zabrane koriscenja kripto valuta\nUdruženje poslovnih žena Srbije realizuje obuke za žene iz…\nBesplatne obuke za žene iz osetljivih grupa\nJapan tobako po sedmi put nosilac Top Employer certifikata\nZrenjaninska fabrika vode prodata Pannonian wateru


Medijska koalicija: Ugrožena bezbednost novinara u Srbiji - Raskrikavanje\n19.04.2019. Raskrikavanje Foto: Printscreen\nSamo poslednjih dana nekoliko novinarki i novinara preživljavaju javni linč koji se protiv njih vodi na društvenim mrežama, osmišljen i organizovan u gebelsovskom maniru, saopštila je Medijska koalicija koja je pozvala javnost da stane u odbranu profesionalnih novinara i medija koji su izloženi uvredama i vrlo ozbiljnim pretnjama zbog kojih im je ugrožena bezbednost.\n„Juče je, samo dva dana nakon što je BIRN objavio fotografije koje ukazuju na povezanost Andreja Vučića, brata srpskog predsednika i Zvonka Veselinovića, ozloglašenog biznismena sa Kosova, usledila orkestrirana kampanja na društvenim mrežama kojom se otvoreno preti uredniku Georgievu i redakcijama BIRN, CINS i KRIK“, piše u saopštenju Medijske koalicije koju čini nekoliko novinarskih udruženja širom Srbije.\nNavodi se i da je u snimku u kom su zlonamerno montirane izjave Georgieva on označen kao „strani plaćenik“, „izdajnik“ i saradnik albanskih i kosovskih političara. Dodatno, u snimku se koriste naslovne strane prorežimskog tabloida Informer u kojima se govori o navodnim „unosnim poslovima BIRN-a“ za strane donatore, koje su dokazane kao potpune neistinite u sudskom procesu. U istom klipu targetirane su i istraživačke redakcije CINS-a i KRIK-a. Tonska pozadina snimka su sirene za uzbunu korišćene tokom NATO bombardovanja Srbije 1999. godine.\n„Nakon objave videa, usledili su brojni komentari koji sadrže niz uvreda i pretnji, od kojih su neki u međuvremenu uklonjeni“, navodi Medijska koalicija.\nIstog dana napadnute su i mlade novinarke Sanja Kljajić, Vanja Đurić i Milena Popović, koje su na portalu istraga.rs i na fejsbuk stranici istog portala označene kao “Novinarke koje su osramotile Srbiju”. Nakon te objave, na fejsbuk stranici Istrage objavljeni su brojni uvredljivi komentari, kao i otvorene pretnje smrću poput: „Streljati kurve”.\nTaj tekst je objavljen povodom dokumentarnog filma “Albanke su naše sestre”, koji je NDNV u saradnji sa BIRN- om Kosova i nemačkim Forumom ZFD snimio još 2017. godine.\n„Ovaj najnoviji serijal pretnji pokazuje nam, nažalost, da u delu javnosti postoji percepcija da je nasilje nad profesionalnim novinarima dozvoljeno, ako ne i poželjno“.\nKoalicija podseća da je od 77 slučaja napada i pretnji novinarima registrovanih u 2017, 2018. i 2019. godini u samo dvanaest izrečena neka vrsta kazne počiniocu. Kako navode, najviši državni zvaničnici o profesionalnim novinarima često izjašnjavaju sa nipodaštavanjem, a neretko im i sami prete, označavajući ih kao državne neprijatelje.\n„Plašimo se da u takvoj atmosferi medijskih nesloboda i ugrožene bezbednosti profesionalnih novinara, urušenih institucija, rasta tenzija u društvu i dominacije jezika nasilja u javnom prostoru kroz režimske tabloide, posledice po društvo mogu da budu nesagledive. Medijska i novinarska udruženja obavestiće sve relevantne međunarodne organizacije o eskalaciji pretnji i ugroženosti bezbednosti novinara u Srbiji koji svoj posao rade u skladu sa standardima i etikom profesije“, zaključuje Medijska koalicija.\nNovinari okupljeni u znak protesta zbog napada na kolege poručili Tužilaštvu: Ako nam se nešto dogodi, vi ćete biti krivi. #ZaustaviteNasiljeNadNovinarima pic.twitter.com/7Ff5MVy3KO\n— KRIK (@KRIKrs) April 19, 2019


Američka privredna komora u Srbiji (AmCham) saopštila je da su novim Zakonom o naknadama javnih dobara povređeni principi predvidivosti poslovnog okruženja.\nNa 141. sednici Gradskog veća Sombora, većnici su usvojili informaciju u vezi pisma o namerama slovenačke kompanije „Kostak” iz Krškog.\nMinistar zaštite životne sredine Goran Trivan sastao se sa predstavnicima Udruženja reciklera Srbije. Na sastanku je razgovarano o problemima u finansiranju i radu reciklažne industrije u oblasti posebnih tokova otpada.\nManifestacije povodom obeležavanja Evropske nedelje smanjenja otpada\nU Nišu će zeleni otpad pretvarati u đubrivo


Han: EU novac nije izgubljen\nM. D. 27. juna 2015. 00:00\nEvropski komesar za susedsku politiku i pregovore o proširenju Johanes Han izjavio je u Briselu da ne postoji ozbiljan problem sa načinom na koji Srbija troši novac iz pristupnih (IPA) fondova uprkos tome što je deo sredstava blokiran.\nOn je nakon susreta sa ministarkom bez portfelja zaduženom za evropske integracije Jadrankom Joksimović izjavio da je uobičajeno da se finansiranja nekih programa obustavi zbog nedovoljno razrađene dokumentacije, ali da se ta sredstva onda prebacuju u budžet za sledeću godinu.\n„Opustite se – taj novac nije izgubljen“, rekao je Han i naveo da se, dok je bio zadužen za kontrolu strukturnih fondova EU, dešavalo da čak 200 od 350 programa iz svih evropskih zemalja bude suspendovano iz istog razloga.\n„Taj problem se redovno pojavljuje i nastaviće da se pojavljuje, ne samo kad je reč o Srbiji, a to je samo dokaz koliko naše, pa i srpsko računovodstvo, dobro radi svoj posao“, kazao je komesar.\nMinistarka Joksimović je rekla da Srbija čini sve da unapredi svoje kapacitete i da će nastaviti napore u tom pravcu.\n„Ja sam u Evropskoj komisiji čula da su nam projekti toliko dobro razrađeni da ćemo sledeće godine dobiti i više novca nego što je planirano“, rekla je ona.\nHan i Joksimović su danas razgovarali o evropskim integracijama Srbije i oboje su izrazili očekivanja da će prva poglavlja u pristupnim pregovorima biti otvorena pre kraja godine.\nJadranka JoksimovićJohanes Han


Zitije brajanovo online dating, steam validating 100 complete\nZitije brajanovo online dating singels Ulm\nJa licno nisam odusevljen komedijom mada je IMDB ocena veoma visoka. IMDB ocena: 6.4 Moja ocena: 6 Zanr: Komedija, Drama Zlatokosa - Tangled 2010 Crtani film - odlicno uradjen sa zabavnom i smesnom pricom.\nIMDB:7.2 Moja ocena: 5 Zanr: Avantura, Komedija, SFGullivers travel Prica o Guliveru koji se nadje u zemlji patuljaka...svima dobro poznata prica. IMDB ocena: 7.9 Moja ocena: 8 Zanr: Animacija, Komedija, Porodicni film Land of the Lost - 2009 Hmmm, kontradiktoran film.\nNeke scene su preterano naivne mada kasnije sledi objasnjene za sve dogadjaje i ako pocnete da gledate film odgledajte ga do kraja. IMDB ocena: 3.5 Moja ocena: 5 Ako volite vampire, odgledajte film jer prica drzi paznju. Radi se o zrtvama koje se svete svojim silovateljima i ubijaju ih na najmorbidnije nacine.\nObzirom da znate kroz sta su zrtve prosle i sami pocinjete da navijate da silovatelje ubiju sto krvavije: Poslednja kuca sa leve strane - Last house on the left - 2009 Muz, zena i cerka odlaze na vikendicu u nekom malu mestu.\nako je tema postavljena zbog tih pesama koje su joj neophodne ne znaci da svi koji otvaraju ovu temu a nemaju konkretnih ideja ne bi trebalo da postiraju na njoj. postoji valjda nesto pored svega sto okuplja ove ljude, a to je, rekao bih, neko druzenje i odmor od svakodnevnih obaveza. zaista, retki su ljudi koji ih nisu culi, makar i u prolazu...\nTom tvojom idejom, ovde bi se nametnula jedna obaveza gde bi ljudi morali strogo da vode racuna o svemu sto pisu, a ubedjen sam da bi ih tako bilo mnogo manje na forumu... Ako zelis nekom da kazes da ti je stalo do njega, tj.\nPoštovni gospodine Milenko nisam ja protiv fuzije, ne znam samo da li ste upoznati da na svojim reaktorima to isto rade i Francuzi, a Amerikanci na Vašingtonskom univerzitetu.\ndrugarice, ne moras joj pokloniti disk sa stvarima koje to direktno govore kroz text.\nNaprotiv, mozes uciniti jednu daleko zanimljiviju stvar, snimiti nesto od onih kompozicija koje ce ciniti da se prijatno oseca slusajuci ih, samim tim mislice i na tebe kao nekog ko je ulozio svoj trud praveci jednu takvu "komplikaciju". Ovaj svet je zaista bogatiji za sve te izvodjace, i svi oni su tu ko zna koliko desetina godina, tu ce i ostati...\nMetamorphosis (I) (2007) Glumi Kristofer Lambert sto bi trebalo da znaci da je film dobar.\nRadnja je smestena u madjarsko selo, gde je zivela grofica koja se kupala u krvi mladih devojaka....


Direktor MMF-a Dominik Stros-Kan (u sredini) nakon hapšenja na aerodromu i tokom sprovođenja u policijsku stanicu u Njujorku, 15. maj 2011.\nNa čelo Međunarodnog monetarnog fonda (MMF), nakon hapšenja izvršnog direktora Dominik Stros-Kan, doći će njegov prvi zamenik Džon Lipski, izjavio je u nedelju portparol MMF-a Vilijem Marej.\nStros-Kan je u subotu izvučen iz aviona na njujorškom aerodromu, 10 minuta pre poletanja za Pariz, nakon što je protiv njega podignuta optužnica za seksualni napad na spremačicu hotela nedaleko od Times Squarea.\nMarej je rekao da će Lipski o razvoju događaja obavijestiti članove Odbora direktora MMF-a, koji nadgledaju dnevne operacije te međunarodne finansijske institucije.\nStros-Kan, inače oženjen, bivši francuski ministar finansija, trebalo je u ponedeljak da učestvuje na sastanku ministara finansija EU u Briselu.\nU skladu sa standardnim procedurama MMF-a, Don Lipski, prvi zamenik izvršnog direktora, vršilac je dužnosti direktora kada on nije u Vašingtonu, rekao je Marej.\nU saopštenju MMF-a, koje je potpisala druga portparolka MMF-a Karolina Etkinson, ističe se da MMF ostaje u potpunosti funkcionalan i operativan, prenosi Reuters.\nU tome saopštenju se samo potvrđuje da je Stros-Kan uhapšen i da je zadržao svog privatnog advokata da ga zastupa u tom slučaju.\nMMF nema komentar o tome, navodi se u tekstu i napominje da će sva pitanja u vezi s tim slučajem biti preusmerena advokatima Stros-Kana i lokalnim vlastima.\nŠtros-Kan će se izjasniti da nije kriv\nInače, direktor Međunarodnog monetarnog fonda pojaviće se u ponedeljak pred sudom nakon što prođe medicinske analize, rekli su njegovi advokati.\n"Naš klijent je dobrovoljno sinoć pristao na medicinske analize na zahtjev vlasti i zbog toga je pojavljivanje pred sudom odgođeno za danas, iako je trebalo biti juče", rekao je advokat Vilijem Tejlor novinarima.\nOn je dodao da je Stros-Kan umoran, ali da se dobro osjeća.\nDirektor MMF-a Dominik Štros-Kan (u sredini) nakon hapšenja na aerodromu i tokom sprovođenja u policijsku stanicu u Njujorku, 15. maj 2011.\nPortparol policije Njujorka Pol Braun rekao je u nedelju uveče agenciji Rojters da je 32-godišnja sobarica u hotelu "Sofitel" na Menhetnu, u blizini Tajms skvera, podnela tužbu protiv Stros-Kana (62) za seksualni napad, pokušaj silovanja i nezakonito zatvaranje, dodajući da je sobarica obavestila kolege, a oni su zvali policiju.\n"Ona je rekla istražiteljima da je on izašao iz kupatila nag, da je potrčao za njom u hodnik, uvukao je u spavaću sobu i počeo da je napastvuje", rekao je Braun agenciji Rojters.\nOn je dodao da se žena uspela izvući, ali ju je on odvukao u kupatilo gde je pokušao da je siluje, nakon čega je pokušao da je zaključa u sobu.\nNjegovi advokati rekli su da će se on izjasniti da nije kriv.\nStros-Kan, inače oženjen, bivši francuski ministar finansija, trebalo je u ponedeljak da učestvuje na sastanku ministara finansija EU u Briselu na kome će se razgovarati o paketima pomoći Portugalu i Grčkoj.\nPortparol MMF-a Vilijem Marej rekao je da će se Lipski sastati sa članovima odbora i informisati ih o razvoju situacije.


Svet treba da bira između nade i kapitualcije | Novine Toronto\nSvet treba da bira između nade i kapitualcije\nČovečanstvo koje podnosi posledice klimatskog poremećaja treba da bira između "nade" za bolji svet delovanjem ili "kapitulaciju", rekao je danas generalni sekretar UN Antonio Gutereš na otvaranju UN konferencije o klimi (COP25) u Madridu.\n"Svet je na prekretnici i do kraja iduće decenije mi ćemo biti na jednom od dva puta. Jedan je put kapitulacije, na kome ćemo kao mesečari preći tačku bez povratka, ugrožavajući zdravlje svih stanovnika planete", upozorio je Gutereš u obraćanju predstavnicima oko 200 zemalja potpisnica Pariskog klimatskog ugovora, među kojima i oko 40 šefova država i vlada.\n"Druga opcija je put nade. Put odlučnosti i trajnih rešenja. Put u kome fosilna energija ostaje tamo gde treba da bude, u zemlji, i u kome dostižemo klimatsku neutralnost do 2050", dodao je on i pozvao da se prekine sa "zavisnoću od uglja".\nOn se pitao da li ova generacija želi da ostane zapisana u istoriji kao generacija koja se ponašala "kao noj" i dangubila dok je svet goreo.\nGutereš je naglasio da je "frustriran" zbog sporosti promena i ponovio svoj apel da se deluje radikalno i hitno.\nPariski sporazum o klimi iz 2015. bio je ozbilno obećanje stanovnicima celog sveta, podsetio je šef UN i rekao da treba slušati mase koje traže promene, i otvoriti oči pred neposrednom opasnošću koja vreba. Pozvao je da se ima otvoren duh prema jednoglasnom mišljenju nauke.\n"Pokažimo političku volju koju narodi očekuju od nas. Činiti manje znači izdaja cele ljudske porodice i svih budućih generacija", rekao je on.\nPrtisci se vrše sa svih strana na potpisnike Pariskog sporazuma, okupljenih u Madridu do 13. decembra, da ubrzaju usvajanje mera za brže smanjenje emisija gasova sa efektom staklene bašte. Time bi možda još moglo da se ograniči zagrevanje na porast od dva odnosno 1,5 stepen Celzijusa u odnosu na preindustrijsku eru.


"Porodice imaju pravo da znaju šta je sa nestalima" | Radio Kosovska Mitrovica\n25. September, 2019 07:51 |\n„Kosovo treba da uslovi Srbiju da pruži sve informacije koje se odnose na pitanja nestalih lica“, rekao je Špend Voka, predstavnik Instituta za evropske poslove i razvoj (RIDEA), tokom predstavljanja studije o nestalima juče u Prištini. Sa druge strane, Veljko Odalović, šef beogradske Komisije za nestala lica, za RTV Kim kaže da je Srbija odgovorila na sve zahteve Prištine.\nNa Kosovu se još uvek kao nestalo vodi više od 1600 lica albanske, srpske, bošnjačke, aškalijske i drugih zajednica. Predstavnik RIDEA, Špend Voka, tokom današnje konferencije istakao je da je poslednjih godina veoma malo rađeno na pronalasku nestalih i naglasio da porodice prema svim međunarodnim i domaćim konvencijama i zakonima imaju pravo da znaju šta se dogodilo sa njihovim najbližima.\n„Kosovo treba da insistira na adresiranju pitanja nestalih u potpunom skladu sa međunarodnim standardima. Treba da uslovljava Srbiju da pruži sve informacije koje se odnose na pitanja nestalih lica. Kosovo treba da odredi rok, treba da traži da Srbija pripremi posebne izveštaje o nestalim osobama. Međunarodne institucije treba da nadgledaju primenu dogovora između Kosova i Srbije. Takođe jedna od preporuka koja proizilazi je da Kosovo i Srbija treba da nađu zajednički jezik“, kazao je on.\nTokom procesa prikupljanja podataka i intervjua, RIDEA je zaključila da „postoji sumnja da Srbija ima informacije u vezi sa nestalim osobama“.\n„Postoji percepcija da Srbija nije kažnjavala odgovorna lica u slučajevima počinjenih zločina. Ove kazne nisu izvršene“, kazao je Voka.\nSa druge strane, Veljko Odalović predsednik Komisije za nestala lica Vlade Srbije, kaže za RTV Kim da Srbija u ovom trenutku ne poseduje nijedan podatak, koji na bilo koji način može da pomogne u rasvetljavanju sudbine nestalih lica, a da ga nije podelila sa prištinskom delegacijom.\n„Što se tiče bilo kojih zahteva iz Prištine upućenih našoj Radnoj grupi, odnosno Srbiji, mislim da javnost zna da je Radna grupa za nestala lica do sada preko 2.500 dokumenata iz različitih arhiva državnih organa i javnih preduzeća, uključujući komunalna i opštinska preduzeća, podelila sa prištinskom delegacijom i dala podatke o svim informacijama koje je posedovala po pitanju nestalih lica“.\nOdalović dodaje da su na desetine zahteva koje je do sada Priština imala prema Beogradu, apsolutno ispoštovani i da su predstavnici Beograda zajedno sa njima i kosovskom Radnom grupom, uključujući i porodice nestalih Albanaca, išli na svaku lokaciju za koju se sumnjalo da je potencijalna grobnica.\n„Svugde smo bili krajnje transparentni i nama se ne može ništa prigovoriti po tom pitanju da smo neko ko na bilo koji način prikriva dokaze, činjenice ili informacije. Mi očekujemo da i Prištinska delegacija i privremene prištinske institucije postupe na isti način“, rekao je Odalović.\nKosovo i Srbija obavezni su da sarađuju po pitanju pronalaska nestalih osoba. Međutim, ni dvadeset godina od ratnih sukoba, i skoro deceniju od početka briselskih pregovora, ovo pitanje se nije našlo na dnevnom redu razgovora koji se vode između najviših zvaničnika Beograda i Prištine.


RTV Puls | DAČIĆ: PITAĆEMO NATO DA LI JE STAV O ĐURIĆU ZVANIČAN\nBEOGRAD, 16. April - Ministar spoljnih poslova Srbije Ivica Dačić izjavio je danas da će od šefa misije Srbije pri NATO tražiti da pita da li postoji zvanično reagovanje da direktor vladine Kancelarije za Kosovo i Metohiju Marko Djurić nije uvažio propise kad je 26. marta ušao na sever Kosova posle čega je uhapšen.\nZvaničnici u sedištu NATO rekli su agenciji Beta da Djurić nije poštovao propise kad je 26. marta ušao na sever Kosova gde je potom uhapšen, što je Kancelarija za Kosovo i Metohiju kasnije negirala.\nIzvori u NATO rekli su takodje da je prilikom Djurićevog hapšenja kosovski predsednik Hašim Tači na sever Kosova poslao policiju bez odobrenja Kfora.\nHaradinaj je juče u selu Žegovac kod Gnjilana navodno rekao da će auto-putem Priština-Gnjilane-Bela zemlja, koji je počeo da se gradi, biti povezana "Anamorava" (Kosovsko pomoravlje) sa "istočnim Kosovom" (opštine Preševo i Bujanovac).\nDačić je izjavio i da još nije doneta odluka ko će iz Srbije učestvovati na Samitu EU i Zapadnog Balkana u maju u Sofiji.\n"Do sada nije, koliko sam upoznat, doneta odluka ko (iz Srbije) će učestvovati ma samitu u Sofiji", rekao je Dačić.


Besplatni udžbenici djeci iz višečlanih i socijalno ugroženih porodica – Novosti Plus\n14 Juna, 2020 Dragana Morača\t0 Comments\nMinistar prosvjete i kulture Republike Srpske Natalija Trivić izjavila je da će Vlada Srpske ove godine izdvojiti tri miliona konvertibilnih maraka za besplatne udžbenike osnovcima, kao i milion KM posredstvom lokalnih zajednica.\nTrivićeva je navela da će od ove godine besplatne udžbenike imati i djeca iz višečlanih porodica, odnosno treće i svako naredno dijete, kao i da će lokalne zajednice podržati djecu iz socijalno ugroženih porodica.\nOna je podsjetila da su do sada besplatne udžbenike imali svi učenici prvog i drugog razreda u Srpskoj, a od prošle godine i pobjednici republičkih takmičenja.\nKada je riječ o upisu u srednje škole, resorni ministar je navela da u ponedjeljak, 15. juna, počinje prvi upisni rok, dok će drugi biti održan početkom jula.\n“Nakon prvog upisnog roka vidjećemo kakva su interesovanja učenika, odnosno koliko su škole sa određenim usmjerenjima popunile svoje kapacitete”, rekla je Trivićeva novinarima u Banjaluci.\nOna je podsjetila da je Vlada Srpske uvela je stimulaciju za učenike koji upišu deficitarna zanimanja, a koja iznosi 100 KM mjesečno.\n← Banjaluka izdvaja preko milion maraka za rekonstrukciju i održavanje putne mreže\nHOROSKOP – Ponedjeljak 15. jun →